
Įžangos žodis 


Apie arkivyskupą Jurgį Matulevičių viena 
knyga pasirodė 1933 m. Tai įvairių atsiminimų 
ir straipsnių rinkinys. Plačiai visuomenei ji bu- 
vo ir perbrangi ir nedavė pilno ir nuoseklaus 
gyvenimo vaizdo. Ji tesuprantama tik labiau iš- 
silavinusiems. Tad senai buvo reikalas duoti 
mūsų visuomenei kad ir trumpą, bet paprastą 
ir ištisą biografiją. 

Tačiau pirmieji ledai laužti visuomet yra 
sunkiau, ypač tiems, kurie su aprašomuoju as- 
menimi nėra artimai gyvenę. Tenka atsargiai 
lipdyti metai prie metų, kol susidaro ištisas gy- 
venimas. 

Šioje biografijoje nėra jokių arkiv. Jurgio 


„Matulevičiaus gyvenimo nuotykių, nėra nepap- 


rastų dalykų, nėra platesnio jo būdo apibudi- 
nimo, bet paprasta gyvenimo eiga. Aišku, apie 
arkiv. Jurgį Matulevičių galima parašyti kelio- 
liką kartų didesnį veikalą, bet tai dar atrodo 
peranksti. 

Ir šitas rašinys nėra tobulas. Bet už tat auto- 
rius bus labai dėkingas, kad visi, kuriems teko 


2 


j3B 


arkiv. Jurgį Matulevičių pažinti, su juo gyventi 
bei reikalų turėti, klaidas nurodys, trūkumus 
papildys, suteiks naujų žinių, siųsdami autoriui, 
Marijampolė, „Šaltinio“ Redakcija, arba iškel- 
dami spaudoje. 

Bendromis jėgomis naujame leidime bus ga- 
lima daug kas patobulinti. 

Autorius 

1938 m. rugpiūčio 15 d. 


Šešupės pakrantėse 


Suvalkijos sostinė Marijampolė savo gražio- 
mis apylinkėmis pasigirti negali. Tik Šešupė sa- 
vo krantais šiek tiek paįvairina jos lygiuosius 
laukus. Ant jos krantų tūno išsitiesęs Marijam- 
polės miestas, o kiek toliau išsidriekę ir kai ku- 
rie kaimai. 

Nuo Marijampolės tiesiog į šiaurę už ketu- 
rų kilometrų yra Lūginės (Orinų) kaimas. Jis 
nedidelis. Iš vienos pusės Šešupė, iš kitos Šuns- 
kų giria. 

Vieta tikrai graži ir jauki. Derlingi laukai la- 
bai duosnūs savo derliumi. Tad ir ūkininkai ne- 
nuskurę. Pats paskutinis prie miško ūkis seniau 
priklausė Andriui ir Uršulei Matulaičiams. Tai 
pasiturį ir visų gerbiami ūkininkai, gausios šei- 
mos — penkių sūnų ir trijų dukterų — tėvai. 
Nuoširdi šeimyninė meilė, gili tikėjimo ir karš- 
ta maldos dvasia visiems labai gerai buvo pa- 
stebima. . 


1871 metai balandžio 1 diena. Anam ūkyje 
džiaugsmo šventė: gimė aštuntas šeimos narys, 

kuris per krikštą gaus Jurgio vardą ir kaipo jau- 
niausias bus visos šeimos ypatingai mylimas. 

Jau ir krikšto diena. Kūmai kūdikį veža Ma- 
rijampolės parapijos ir vienuolyno bažnyčion. 
Baltasis marijonas kun. Jurgis Čėsna kūdikiui 
suteikia Krikšto Sakramentą. Rusų marinamos 
vienuolijos narys krikštija tai pačiai atgimsian- 
čiai vienuolijai kertinį akmenį — atnaujintoją. 
Tik, be abejo, to kun. Jurgis Čėsna neatjaučia. 
Dievo planai paslėpti. 

Jurgis auga, kaip ir visi kiti ūkininkų vaikai. 
Savo nekaltais šypsniais ir krykštavimais džiu- 
gina tėvą, motiną, vyresnius brolius ir cesutes. 
Jis laimingas, visų meiliai glamonėjamas. 

Tik kaip neilgai! Prieš jaunučio Jurgio akis 
stoja juoda ir šiurpi šmėkla: 1874 m. lapkričio 
1 d. miršta jo tėvelis. Jurgutis dar tik pusket- 
virtų metų berniukas. Verkia našlaitis, apsikabi- 
nęs savo motutės kaklą. Veltui. Tėvelis nebe- 
grįš. Tad vienintėlė paguoda lieka motina. Bet 
ir toji labai silpnos sveikatos: daugiau turi gu- 
lėti lovoje, negu rūpintis savo šeimos reikalais. 

Jurgutis, kur buvęs nebuvęs, jau ir prie sa- 
vo mamytės lovos. O geroji motina glamonėja 
ji, mokina daryti kryžiaus ženklą, rodo, kaip 
maldai sudėti rankutes, aiškina, kaip tarti Tėve 
mūsų žodžius... 

Tačiau argi kiekvieną valandą taip? Juk 
ūkio darbai, kaip jūros bangos, plaukia vieni 
po kitų. Kas tik gyvas tuoj patenka jų sūkurin. 

Kur bėga Šešupė... 


Jis pagriebia ir mažąjį Jurgelį. Daryk, ką pajė- 
gi! Ir štai, jis jau varosi į laukus pulką žąsų. O 
tos žąsys taip neklauso. Vyresnieji broliai juo- 
kiasi. Tada Jurgutis viską palikęs vėl bėga pas 
mamytę, ieškodamas užuojautos. 

Nemažiau už motiną jo vargus atjaučia 12 
-ką metų už Jurgutį vyresnė sesutė Emilija. Tai 
antroji jo globėja. Pati būdama nepaprastai jau- 
trios širdies, visur jaunąjį broliuką užjaučia, guo- 
džia, ką tik geresnio turėdama atiduoda, kad tik 
jos broliukas visuomet jaustųsi laimingas, kad 
tik niekas jo neskriaustų. 

Tiesa, neskriaudžia Jurgio ir kiti šeimos na- 
riai, bet vis jo širdis labiau linksta prie gerosios 
sesutės Emilijos, negu prie kitų. 


ši L] . 
Našlaitis 


Labai greitai gražiosios kūdikystės dienos 
Jurgiui apsiniaukia. Motinėlė ne tik nesveiksta, 
bet nuolat silpnėja ir silpnėja. Pagaliau ji 1881 
m. gegužės 15 dieną miršta. Jurgelis, eidamas 
10 metus, lieka tikras našlaitis. Ir ta geroji sesu- 
tė Emilija jau buvo ištekėjusi ir išsikėlusi kitur 
gyventi. Tad niekas dabar nebeatjaus jo vargų, 
niekas juo taip nuoširdžiai nebesirūpins. Jis lie-- 
ka vyriausio brolio Jono globoje, kuris buvo pa- 
ėmęs valdyti visą ūkį. Nuo čia prasideda pačios 
skaudžiausios Jurgio vaikystės dienos. Štai ką 

Buvęs Matulaičių ūkis, kur užaugo Jurgis Matulevičius. 


e 


apie jį rašo jo jaunų mokslo dienų draugas ir 
kaimynas: 

„Kai Jurgutis pradėjo eiti į mokslą, jau jis 
nebeturėjo nei tėvo nei motinos, buvo vyresnio- 
jo brolio Jono globoje. Reikia pasakyti teisybę: 
brolis Jurgutį blogai globojo, net tinkamai ne- 
aprengdavo. Kai, užėjus šaltam orui, mes, kiti 
vaikai, būdavome šiltai aprengti, Jurgutis į mo- 
kyklą eidavo su plonyčiais marškoniais triny- 
tukais. Rudenį ne sykį jis užėjo pas mane vestis 
į mokyklą visas pamėlynavęs nuo šalčio. Nesy- 
kį mano mamytė šildė prieš ugnį pastyrusį Jur- 
gutį, pūrydama ant brolio Jono už vaikučio ap- 
leidimą. To šildymo vaizdas dar ir dabar aiškiai 
stovi mano akyse: kaitriai liepsnoja sausomis 
malkomis pakrautas pečius, kur išsikūrenus 
džiaus sūmaliniui malti rugius; prieš liepsną su- 
sirūpinus mano mamytė trina Jurgučio atšąlu- 
sias rankutes, kraipo jį visais šonais, kad atšil- 
dytų... O tas vaikutis toks mažas, jis taip kan- 
triai, be jokio jausmo veide, duodasi šildomas, 
tie jo trinytukai pirktinio marškonio, toki per- 
dėvėti, nublukę, susibliauzgę, jam truputį per- 
dideli, matyt, pasiūdinta išaugimui. Tas vaizde- 
lis kelis kartus pasikartojęs, taip aiškiai įstrigęs 
mano atmintyje, kad, jei būčiau tapytojas, galė- 
čiau jį dabar nutapyti su visomis smulkmeno- 
mis. Ką mano dievobaiminga mamytė būtų ta- 
da maniusi, kad ji būtų žinojusi, kad ji šildo 
būsimąjį Arkivyskupą?“. 

Kiemas ir namas, kur bėgiojo piemenėlis Jurgis, vėliau tapęs arkivyskupu. 


Tikrai. Jurgelis dabar neturėjo kam  pasi- 
skysti. Jis tylėjo ir kentėjo. Laimė, kad jo bro- 
lio žmona buvo jautrios širdies moteriškė. Ji dar 
jo našlaičio likimą atjausdavo. Tie visi vargai 
stiprina jauno Jurgio valią. 

Taip toli vaikštinėdamas į mokyklą ir biau- 
riais keliais, blogu oru ir menkai aprengtas, jis 
susilpnina savo sveikatą. Pradeda jam skaudėti 
koją. Tačiau, kas čia žiūrės į mažus vaiko nega- 
lavimus. Nelabai skundžiasi nė jis pats. O tai 
būta jau rimtos ligos pradžia, kuri paskiau var- 
gina jį per visą gyvenimą. 

Pavasarį ar vasarą nėra kada ilsėtis ar gy- 
dytis: reikia gyvulius ganyti, ūkyje padėti. Bro- 
lis be darbo nelaiko. 


Pirmieji mokslo žingsniai 


Jurgio vyresnis brolis Andrius tuo laiku jau 
buvo Maskvos universiteto studentas. Vasarą 
atostogų jis parvažiuodavo tėviškėn. Jurgutis 
mylėjo Andrių, o Andrius Jurgutį. Visur lais- 
vomis valandomis abu vaikštinėja, kalbasi įvai- 
riais klausimais, o jų Jurgutis išgalvoja nemažai. 

Andrius pastebi nemenkus Jurgio gabumus 
ir ima galvoti jį leisti aukštesnį mokslą. Kai tė- 
viškės šeimininkas Jonas sutinka ir pasižada 
Jurgį leisti iš jo dalios, tai brolis Andrius tuoj 
ir ruošia Jurgį į pirmąją klasę. 

Šiame kambaryje gimė ark. Jurgis Matulevičius. 


Koks Jurgiui džiaugsmas. Mokslas! Šviesi 
ateitis! Ir 1881 metų rudenį Jurgis jau pirmosios 
Marijampolės gimnazijos klasės mokinys. 


Bet vėl visa eilė naujų vargų. Nėra už ką 
nuomoti Marijampolėje butą. Jurgis vėl turi 
kasdien su skaudama koja vaikštinėti keletą ki- 
lometrų. Kai blogesnis oras, šiek tiek pavėžina. 
Reikalingiausių vadovėlių taip pat nėra už ką 
pirkti. Bėgiok pas draugus, kol gausi atliekamą 
vadovėlį pamokoms išmokti. Ir nekartą Jurgis 
skaudžiai apsiverkia. Tačiau kantrybės nenusto- 
ja. Jo anksti užgrūdinta valia visus nemalonumus 
ir sunkumus nugali. 


Dirbdamas sunkiose sąlygose, ypač labai 
daug laiko skirdamas knygoms skaityti, kurias 
ryte rijo, nors ir buvo už savo draugus įabesnis, 
tačiau jų gimnazijoje gabumais nepralenkia. Jis 
dar susiranda laiko kasdien užbėgti į bažnyčią 
pasimelsti ir apeiti Kryžiaus Kelius. Vargo spau- 
džiamas jis išmoksta suraminimo ir paguodos 
ieškoti Dievuje. 

Štai dar skaudesnė nelaimė. Būnant antroje 
klasėje, taip pradeda skaudėti koją, kad Jurgis 
turi apleisti nemažai pamokų. Vasaros metu ko- 
jos skausmai pasireiškia dar smarkiau. Namiš- 
kiai dėmesio labai nekreipia. Jurgis guli šaltame 
ir drėgname priesvirnyje, dirba su kitais ūkio 
darbus, o kai kada net turi gulėti sode ir saugo- 
ti nuo vagių vaisius. Taip vargsta ištisus dvejus 

metus. Vaisiai nemalonūs: Jurgis lieka ketvirto- 
je klasėje antriems metams. 

Su vargu baigia penkias klases. Brolis Jonas 
atsisako duoti tolimesniam mokslui lėšų, nes 
Jurgis esąs nesveikas ir nieko gero iš jo neišei- 
sią. Ir iš tikrųjų, Jurgiui esant penktoje klasėje, 
„kojos skausmai vėl atsinaujina ir pasirodo žaiz- 
dos. Kreipiasi į gydytoją. Jurgis jau turi vaikš- 
tinėti su kriukiais. Žaizdos pamažu užgyja, bet 
skaudėjimai nesumažėja. 

Tuo tarpu be darbo niekas nelaiko. Ir su 
skaudama koja, pasiramsčiuodamas, turi eiti į 
mišką medžių kirsti, laukų arti, akėti. Sunkiau- 
sia jam, kai sunkiais ąžuoliniais kibirais žiemą 
iš toli turėdavo nešioti vandenį arkliams girdyti. 
O prie to sunkaus darbo vienas kitas namiškių 
numeta dar Jurgiui pašaipos žodelį, vadindami 
ponaičiu, šlubiu, tinginiu ir panašiai. 

Tačiau Jurgis nė kiek nesiskundžia. Net se- 
serys ir broliai jo kantrumu stebisi. 

Tie visi darbai persunkūs ir. jo amžiui ir jo 
sveikatai. Liga dar labiau sustiprėja ir Jurgis 
gauna sunkią kaulų džiovą, kuri jį skaudžiai 
vargina ligi pat mirties. Tiesa, sveikatos netenka, 
bet už tat dar jaunas pripranta kentėti ir kentė- 
damas neieškoti paguodos. 

Prie kūno kančių, dar prisideda ir sielos kan- 
čios. Jurgis jaučia savo skurdžią būklę. Jaučia, 
kad jis neturi nė žmoniškesnių drabužių. Ir kai 
pasirodydavo vienas kitas svečias, ar net reikė- 
Nuo piemenėlio iki Arkivyskupo 

davo nuvykti į Marijampolę, Jurgis neišdrįs- 
davo. Jis pasislėpdavo. Tik ne liūdėti, o su kny- 
ga rankoje ką nors paskaityti ir taip užmiršti 
savo skaudžią dalią. 


Su ilgu drabužiu 


Be vargo nėra ir džiaugsmo. Ir Jurgiui visiš- 
"kai netikėtai sušvinta nauja gyvenimo viltis. | 

Kai Jurgis buvo baigęs penkias klases, į tė- 
viškę atvažiuoja Jurgio pusbrolis Jonas Matu- 
levičius, Kelcių (Lenkijoje) gimnazijos mokyto- 
jas. Ir jis pasižada Jurgį savo lėšomis leisti į 
Kelcių kunigų seminariją. Jurgis su didžiausiu 
noru sutinka ir tą pačią vasarą išvažiuoja, palik- 
damas visus tėviškės vargus. Jo negąsdina nė 
silpna sveikata, nes tikisi viską nugalėti. 

Kelciuose klierikas Jurgis, savo giminaičio 
spiriamas, — kaip tuo laiku buvo įprasta, — ima 
vadintis ne lietuviška pavarde Matulaičiu, bet 
jau Matulevičiumi, lyg atrodytų, kad jis esąs 
kilęs iš bajoriškos giminės. 

Jurgis nekartą skundėsi, kad jam tai sunku 
buvę padaryti, bet kitos išeities nebuvę. 

— Ką aš turėjau daryti, — sako Jurgis vė- 
liau: — nesutiksiu, teks visą amžių bernauti. 

Jaunas klierikas, patekęs į geresnes gyveni- 
mo sąlygas, pasirodo nepaprastai gabus ir ta- 
lentingas mokinys. Kelcių seminarijoj jis buvo 

vienintėlis klierikas lietuvis. Visi kiti — ir mo- 
kytojai ir klierikai — buvo lenkai. Tad Jurgiui 
nuo kai kurių mokytojų tenka išgirsti priekaištų 
ir pajusti neteisingą spaudimą moksle. Jurgis 
tą pasiryžta nugalėti savo uolumu. Jis taip pui- 
kiai pradeda mokytis ir daryti tokią pažangą, 
kad sugriebia ir jį spaudžiusį mokytoją, beda- 
rantį lotynų kalbos klaidas. 

Šis įvykis draugų tuoj buvo pastebėtas. Kai 
dar prie Jurgio gabumų prisideda tvarkingumas, 
meilumas, tai jis patraukia visų širdis. Draugai 
lenkai jau nebedrįsta jam daryti jokių priekaištų 
dėl lietuviškos kilmės. 

Atostogų metu Jurgis kartais dar parvyksta 
tėviškėn aplankyti savųjų. Sugrįžti pinigų kai 
kada dar surankioja ir broli: )onas. „Pasako- 
jama -- kartą Jurgis paprašęs savo brolį pinigų 
pats. Jonas pažadėjo. Kai reiks važiuoti duosiąs. 
Išvažiavimo dieną Jurgis prašo antrą kartą. Ir 
štai Jonas atneša 30 rublių (rusų pinigais) vie- 
nais variokais, kuriuos buvo surinkęs už sodo 
vaisius. Imant tuos pinigus, Jurgio akyse pasiro- 
džiusios ašaros. Jam buvę gaila, atimti iš brolio 
paskutines sątaupas“. 

Iš to matyti, kad dabar jau brolis Jonas tikė- 
josi šį tą iš Jurgio išeisiant. Tad duoda, kiek pa- 
jėgia. 


Naujoj vietoj 


Klierikui Jurgiui Kelcių seminarijos neten- | 
ka baigti. Rusai 1893 metais, susekę seminarijoj 
varomą slaptą tautišką darbą, klierikus išvaiko 
namo arba perkelia į kitas seminarijas, pačią 
Kelcių seminariją uždaro. Jurgis Matulevičius su 
kitais gabesniais klierikais pasiunčiamas Varšu- 
vos seminarijon. 

Vėl jaunam klierikui nauja aplinkuma ir nau- 
ja pažintis, Ir čia lietuvis klierikas Jurgis išsi-- 
skiria iš kitų: jo gabumai, širdies kilnumas, dva- 
sios jėga, draugų liudijimai iš Kelcių seminarijos 
iškelia jį aukščiau už kitus. Vienas tuolaikinis 
seminaristas rašo: „Tylus, nepaprastai darbš- 
tus, draugiškas, degąs Dievo meilės ugnimi, pa- 
traukė jis mūsų širdis. Mes žinojome, jog jis lie- 
tuvis. Mes gerbėme jo jausmus, — jis gerbė mū- 
sų. Stebėjausi kaskart didėjančia Jurgio dvasine 
pažanga seminarijoje.“ 

Tą pat pastebi ir Varšuvos seminarijos va- 
dovybė. 1895 metais ji kreipiasi į Kelcių vysku- 
pa, kad Jurgi Matulevičių vertėtų vyskupijos lė- 
šomis leisti į Petrapilio Akademiją. 

Taip ir padaryta. Jurgis dar klierikas turi 
važiuoti siekti pačios mokslo viršūnės. 

Prieš išvažiuodamas Petrapilin, sugrįžta tėviš- 
kėn pasilsėti ir atsisveikinti. Šį kartą jo brolis 
Jonas nepagaili Jurgiui suruošti puikias išleis- 
tuves, kuriose dalyvauja daug kaimynų ir sve- 

čių iš Marijampolės. Pasakyta keletas kalbų ir 
palinkėta laimingai baigti mokslus. Jurgis sa- 
vo broliui nuoširdžiai padėkoja. Dabar jo var- 
gai ir Jono vargai pasibaigsią. 

Garbė Jurgio Matulevičiaus neaplenkia nė 
Akademijoje. Jis vėl, lyg žvaigždė, iškyla iš 26 
mokslo draugų gabumais ir nuoširdumu. Jį ima 
gerbti ir mylėti ne tik draugai, bet ir Akademi- 
jos profesoriai. Tačiau pats Jurgis, atrodo, to 
visiškai neatjaučia. Jis pasilieka paprastas, nuo- 
lankus, su visais lygiai malonus, visiems pasi- 
aukojęs. 

Negabesnieji draugai nuolat jį vargina, pra- 
šydami išaiškinti painesnius klausimus. Jurgis 
kantriai, su niekuomet negęstančia veido šypse- 
na, visiems padeda. Jo brangus laikas gaišina- 
mas, bet jam kantrybės pakanka. Jei su nega- 
besniu draugu mokindavosi kartu, tai, pats iš- 
mokęs, kantriai palaukdavo, iki jį pasivys atsi- 
likęs draugas. 

Bet kas svarbiausia, Jurgis Matulevičius di- 
džiausiu stropumu nuolat rūpinasi tobulinti sa- 
vo dvasinį gyvenimą. Jis stengiasi visuomet bū- 
ti gyva Kristaus vynmedžio šakelė, nešanti daug 
vaisiaus sau ir kitiems. Jis moka suderinti tvir- 
tą veikimą savyje su veikimu kitiems. Dirba ty- 
liai, bet kartu ir viešai. Kai vyresnių kursų drau- 
gas kun. J. Skruodys ima burti geresnius drau- 
gus į dvasinio lavinimosi ratelį, Jurgis stoja 
vienas iš pirmesnių ir parodo didį veiklumą. 

Jurgis Matulevičius dijakonas Petrapilio Dv. Akademi- 
joje 1898 m. 


Todėl Jurgis Matulevičius, pilnai  ištobulinęs 
savo dvasią, pasipuošęs kunigiškomis dorybė- 
mis, jau drąsiai gali žengti prie Viešpaties alto- 
riaus. Jis jau malonus Dievui ir žmonėms. Kai 
būdamas dijakonu dar pasirodo Marijampolėje, 
visus sužavi savo paprastumu, bet kartu ir gilia 
dvasine pažanga, palikdamas kuo gražiausių įs- 

pūdžių visiems su juo susitikusiems. 


Prie Viešpaties altoriaus 


Našlaitis Jurgis Matulevičius, Dievo rankos 
vedamas ir globojamas, 1898 metų gruodžio 19 
dieną Petrapilyje įšventinamas kunigu. Jo pri- 
micijos kuklios ir paprastos. 

Įsišventinęs dar pasilieka Akademijoje baig- 
ti mokyklą. Akademiją baigia turėdamas 28 me- 
tus. 

Kelcių vyskupas kunigą Jurgį paskiria į ma- 
žutę parapiją vikaru. Sąlygos pasitaiko blogos: 
visiškai menkas valgis, nepakenčiamas butas. 
Kambaryje švilpauja vėjai, per kiaurą stogą ir 
lubas ant galvos lyja lietus. Žemas, drėgnas ir 
šaltas kambarys vėl smarkiai pakenkia kun. 
Jurgio sveikatai, kuri visą laiką ir taip buvo silp-- 
na. Ima skaudėti rankų ir kojų kaulai. Tai atsi- 
naujinusi kaulų džiova. Kun. Jurgis mano, kad 
tai paprastas reumatizmas. Kenčia kantriai, bet 
iškęsti nebegalima. Tad pasiskolinęs pinigų va- 
žiuoja Vokietijon į Kreuznachą gydytis. Deja, 
gydytojai ligos neatspėja ir kun. Jurgiui nepa- 
sidaro nė kiek geriau. Kur dingti? 

Jaunasis kunigas, nepaisydamas ligos, ga- 
vęs iš savo vyskupo leidimą, važiuoja tiesiog 
Šveicarijos Friburgan pagilinti savo mokslo ži- 
nias. Bet iš ko pragyventi? Tenka pačiam sun- 
kiai užsidirbti. Todėl, greitai pramokęs prancūzų 
kalbos, apsiima būti vikaru prancūziškoje vie- 
noje Friburgo parapijoje prie šv. Jono bažny- 

Šveicarijos Friburgo universiteto rūmai 


čios. Kun. Jurgis paskirtu laiku turi laikyti pa- 
maldas, prancūziškai sakyti pamokslus, vaikšti- 
nėti pas ligonius, krikštyti vaikus ir, be to, kle- 
bonui už valgį ir butą dar primokėti kas mėne- 
sį po 50 frankų. 

Tai labai sunkios sąlygos. O ir pats gyveni- 
mas nekoks: kambarys mažiukas su vienu lan- 
gu, ir dar vienos sienos apačia mirksta Sarinos 
upelio vandenyje. Tad ir čia sveikatai sustiprėti 
neįmanoma. 

Iš to numanu, kad kun. Jurgis Matulevičius 
buvo tikrai neturtingas, tačiau karštai ir ištver- 
mingai siekiąs aukštojo mokslo. Vienas lietuvis 
kunigas tuo laiku jį Friburge susitikęs pasako- 
ja: „Man jis pasirodė ramus, nedaug šnekąs, 
gilių išmintingų didelių akių ir drauge labai mei- 
lus, prie kurio iš karto prisiriši ir su kuriuo iš 

pirmos dienos susidraugauji... Aš stebėjausi, kad 
lietuvis svetimame krašte, prancūzų parapijoje, 
gali užimti kunigo vietą. Jau tas vienas dalykas 
liūdija apie kunigo Jurgio gabumus, apie jo mo- 
kėjimą svetimų kalbų. Jau tada aiškėja, kad tas 
žmogus netilps vienoje tautoje, vienoje valsty- 
bėje“. 

Gyvenant taip šaltame ir drėgname bute, 
skausmai rankoje ir kojoje vėl pasidaro nepa- 
kenčiami. Jis vėl kreipiasi į gydytoją. Tas išty- 
ręs kraują, randa kaulų džiovą, ko ligi šiol nebu- 
vo pastebėję kiti gydytojai. Reikia skaudžios 
operacijos,|kuri kun. Jurgį keletą savaičių išlai- 
ko lovoje. ydytojas buvęs gailestingos širdies 
žmogus ir iš neturtingo kun. Jurgio paėmęs vi- 
siškai mažą atlyginimą. 

Nors mokslas susitrukdo, vis dėlto kun. Jur- 
gis Matulevičius, daug dirbdamas ir nepaisyda- 
mas ligos, savo studijas baigia labai sekmingai, 
didžiausiam visų profesorių nustebimui, įsigy- 
damas teologijos daktaro laipsnį aukščiausiu 
pažymiu. Friburgo universiteto profesoriai pra- 
neša Romai, kad neišleistų iš akių nepaprastai 
gabaus ir kilnaus jauno kunigo Jurgio Matule- 
vičiaus. 

Mirties šmėkla 
Iš Friburgo kun. Jurgis sugrįžo į savo Kel- 


Cių vyskupiją. Vyskupas jį paskiria į mažą už- 
ampio bažnytkaimį vikaru. Tik jau neilgam. 

1902 metais kviečiamas į Kelcių seminariją pro- 
fesoriauti. Klierikai savo naujuoju profesoriumi 
tuoj tampa sužavėti. Jis jiems ne tik aiškiai dės- 
to lotynų kalbą, aiškina bažnytinę teisę, bet ir 
patraukia prie savęs dvasios kilnumu. Deja, 
neilgai klierikams tenka juo gėrėtis. Liga kun. 
profesoriui neduoda ramybės. Visu smarkumu 
atsinaujinę skausmai verčia kun. Jurgį važiuoti 
gydytis Varšuvon. . 

Ilgokai pasigydęs, grįžta atgal seminarijon, 
prie senųjų pareigų. Klierikai dabar jį pamato 
šlubuojantį, o vieną ranką apraišiotą ir apsuptą | 
metaline skarda. Ranka taip ligota, kad ir šv. 
mišias laikydamas pakylėjimą tegali daryti tik 
viena ranka. Tačiau nė vienos dienos nepralei- 
džia šv. mišių nelaikęs. 

Po dviejų ar trijų metų vis didėjanti liga ir 
reikalas turėti geresnių gydytojų priežiūrą, pri- | 
verčia kun. Jurgį visiškai persikelti gyventi Var- 
šuvon. Bet nėra lėšų. Tad ir Varšuvoj tenka pa- 
sirinkti menką Vaikelio Jėzaus ligoninę, esančią 
priemiestyje. Joje gydydavosi darbininkai ir 
vargšai. Ligoninę aptarnaudavo šv. Vincento a 
Paulo seserys, vadinamos Šaritėmis. Gydymas 
čia buvo menkas, o liga sunki. Skausmai vis 
stiprėja. Seserys darė ką galėjo, bet pačios bū- 
damos šioje ligoninėje vien tik tarnautojos, o ne 
savininkės, mažai ką galėjo padaryti. Mokyto- 
ja O. Zaštautaitė, gerai žinojusi apie kun. Jurgio 
ligą ir kentėjimus, taip rašo: „Geras, sąžiningas 

prof. Savickas, kuris taip pat dirbo „toje ligoni- 
nėje, matė, kad jei toliau tokiose sąlygose liks 
jaunas, tuberkulais sergąs kunigas, tai jo mirtis 
neišvengiama. Dievo Apvaizdos surėdymu, toje 
pat ligoninėje, moterų dalyje, buvo paguldyta 
viena Cecilijos Ziberg Pliateraitės gimnazijos 
mokinė, kurią jos mokytojos apsupo tikrai mo- 
tiniška globa. Greitai jos patyrė, kad bendroje 
vyrų palatoje, guli jau beveik marinamas, idea- 
listas, nepaprastų gabumų kunigas prof. Jurgis 
Matulevičius. Ši žinia sukrėtė grafaitę Ziberg 
Pliateraitę: Tuoj ji susižinojo su dr. Savicku ir 
ligonį perkėlė į gimnazijos rūmus, į didelį, švie- 
sų, sodnan išeinantį, su gimnazijos koplyčia su- 
jungtą kambarį. Ir čia Matulevičiui buvo teikia- 
ma kuo rūpestingiausia globa ir slaugymas. Ne- 
sigailėta brangiausių vaistų, rinktiniausio mais- 
to, buvo daroma viskas, ką tik krikščioniška 
meilė galėjo padiktuoti, kad tik šį, taip gausiai 
Dievo apdovanotą asmenį išplėštų iš mirties 
nasrų. Prof. Savickas pats leisdavo vaistus po 
odą, pats pašalindavo pūlius iš tuberkulo ėda- 
mos kojos kaulo. Šis šprico įleidimas iki kaulo 
ir pūlių traukimas buvo labai skaudus, tačiau li- 
gonis niekuomet nesudejuodavo, tik kartais su 
antklode uždengdavo sau veidą, kad tuo būdu 
nuslėptų skausmą. Vis dėlto vieną špricą patai- 
kė į taip skaudžią vietą, kad kunigas Jurgis, ne- 
žiūrint savo išbandytos kantrybės, apalpo. 


Prikaltas prie skausmų lovos, kun. prof. Ma- 
tulevičius laiką sunaudodavo maldai ir skaity- 
mui. Visa jo liga, sakoma, buvusi viena ilga, 
nuolatinė malda, Bet ir skaitė daug ir paprastai 
su pieštuku rankoje. 

Dar kojai nepasveikus tuberkuliozas pasi- 
reiškė dešinėje rankoje, kurią skubiai reikėjo 
operuoti, išimant sugedusį kaulą. Skausmai dar 
labiau padidėjo, pieštukas iškrito iš bejėgės 
rankos... Vėl ilgos kančios savaitės. Tačiau vis 


tik buvo matyti, kad sveikata grįžta. Ligonis 


pradėjo geriau atrodyti. Reikia pasakyti, kad ne 
tiek pati sunki liga vargino kun. prof. Matulevi- 
čių, kiek negalėjimas darbo dirbti, šv. mišių lai- 
kyti... 

Nestebėtina, kad vos tiek sveikatai pagerė- 
jus, kad jau galėjo atsikelti iš lovos, išsiprašė 
sau iš dr. Savicko leidimą duoti pamokas gim- 
nazijos mokinėms. Tad, dviejų žmonių palaiko- 
mas, eidavo į artimiausią klasę. O tų jojo pamo- 
kų klausyti prisirinkdavo pilnutėlė salė ne tik 
mokinių, bet ir mokytojų. 

Gimnazijos kapelionas, matydamas šią įtaką, 
pasirūpino jam perleisti savo pareigas. Gimnazi- 
jos vadovybė su tuo mielu noru sutiko, nes kun. 
Matulevičiaus sveikata tiek pagerėjo, kad var- 
gais negalais, dar nenuimdamas ortopedinio apa- 
rato nei nuo rankos nei nuo kojos, galėjo šv. 
mišias laikyti“. 


Tokiu būdu grafaitė išgelbsti kun. Jurgį nuo 
mirties, o jis paaukoja pirmuosius grįžtančios 
sveikatos žingsnius auklėjimo darbui. 


Darbininkų tėvas 


Kun. Jurgis Matulevičius, kaip matome, yra 
darbininkas nuo pat mažų dienų. Jau tėviškėje 
išmoksta dirbti ūkio darbus ir gerai prisižiūri, 
kaip kiti dirba. Jis pats patiria ir skriaudų ir ne- 
teisybių. Visi jo pirmutiniai ir tolimesnieji moks- 
lo žingsniai pinasi išvien su sunkenybėmis ir 
vargais. Patekęs į Varšuvos varguomenės ligo- 
ninę, kun. Jurgis su skurdo žmonėmis dar la- 
biau susiartina. Jis su jais pasikalba, pamato 
opiausias jų gyvenimo žaizdas, atiaučia jų būti- 
niausius reikalus. Ir kun. Jurgio širdyje kyla ne- 
numaldomas noras tiems skaudžiai vargstan- 
tiems tuojau tiesti pagalbos ranką, nors pats ne- 
turi nei pinigų nei jėgų. 

Tad vos šiek tiek sustiprėjęs, visu širdies 
uolumu ima veikti darbininkų, pačių didžiausių 
vargšų tarpe. Savo išmintingumu ir nuoširdumu 
pralenkia visus kitus ligi tol dirbusius darbinin- 
kų vadus. Jį visi pamilsta. 

| Kyla įtarimų: kun. Jurgis Matulevičius ap- 
| šaukiamas socialistu, komunistu, darbdavių 
|pžiešų, Skundžiamas Apašt. Sostui. Tačiau kun. 
| Jurgis už tai nepyksta, nenusimena, darbo ne- 
Uv 

meta, tik „su šypsena lūpose, kaip sako jo ben- 
dradarbis, išaiškina klaidingą nusistatymą“ sa- 
vo priešų. 

Jis eina dar toliau: ruošia darbininkams so- 
cialiniu klausimu viešas paskaitas ir kursus. Ir 
labai greitu laiku Varšuvoje nebebuvo darbinin- 
ko, kuris nebūtų girdėjęs apie kun. Jurgį Matu- 
levičių. Jo bendralaikiai sako, kad kun. Jurgiui 
buvę pasisekę suburti iki 50.000 darbininkų, o 
jam pasitraukus belikę apie 5000. Tas parodo, 
kad kun. Jurgis tikrai mokėjo rūpintis darbinin- 
kų reikalais ir darbininkai juo pilnai pasitikėjo. 

Kun. Jurgis Matulevičius tuo pačiu laiku ne- 
užmiršo nė inteligentų. Jis suburia katalikus stu- 
dentus ir su jais praleidžia ištisus vakarus, aiš- 
kindamas jiems įvairiausius klausimus. Iš to lai- 
ko kilo lenkų inteligentų ir studentų tarpe sąjū- 
dis „Atgimimas“, kuris dar ir šiandien tebėra 
gyvas Lenkijos katalikiškos šviesuomenės tarpe. 

1907 m. kun. Jurgis Varšuvoje organizuoja 
visuomeninius kursus. Daugumą paskaitų juo- 
se skaito jis pats. Ir tos jo paskaitos savo turi- | 
ningumu ir aiškumu visus nustebina. Jo vardas 
ima garsėti. 


Ir vėl naujoje vietoje 


į Į kun. Jurgį Matulevičių savo dėmesį atkrei- 
Pla dvasinė vyriausybė. 1907 m. kun. Jurgis 
kviečiamas į Petrapilio Dvasinę Akademiją dės- 

tyti sociologijos. Kun. Jurgis sutinka, ir tų pačių 
metų rudenį atvyksta į Petrapilį. Jo mokslo ša- 
ka Akademijoje buvo visiškai naujas dalykas, 
o sykiu tais laikais labai opus ir pavojingas, nes 
rusų valdžia visuomeninį judėjimą smarkiai se- 
kė ir visokiomis priemonėmis varžė. Kunigai to 
klausimo net visiškai bijojo liesti. Tad Akade- 
mijoje ir visuomenės mokslu ir ypač naujuoju 
profesoriumi susidomėjimas buvo labai didelis. 

Kun. Jurgis Matulevičius profesoriavimui 
buvo pasiruošęs ir teoretiniai ir praktiniai, dirb- 
damas Varšuvoje. Jau pati pirmoji paskaita vi- 
sus nepaprastai suįdomina. Prof. Jurgis, kaip pa- 
prastai, kalba ramiai, bet gražiai ir nuoširdžiai. 
Studentai su profesoriais labai greitai apsipranta 
ir jau po ilgesnio laiko dažnai paskaitų klauso 
būtinumo verčiami. Su prof. Matulevičiumi taip 
neatsitiko: jo visi klausosi su didžiausiu įdomu 
mu, lyg jis dar tik pirmą kartą kalbėtų. Jo pa- 
skaitos buvo įdomios ir todėl, kad jos buvo 
maistas ne vien protui, bet ir širdžiai. Ne vien 
"išdirbdavo pažiūras, bet ir nusistatymą, pasiry- 
žimą pagal tą mokslą gyventi. 

Apie tų paskaitų pasisekimą galima spręsti 
iš to, kad į jo paskaitas skuba ne tik tie, ku 
riems jos buvo privalomos, bet grūdasi ir kit 
kursų laisvanoriai, atsinešdami savo kėdes, i 
dėl salės mažumo klauso, sėdėdami ilgoje eilė 
je už durų. Visa Akademija, kaip sako viena 
to laiko studentas, naująjį profesorių buvo pa 

sirengus nešioti ant rankų. Kai kurie studentai 
net buvę pasiryžę mesti anksčiau pradėtus daly- 
kus studijuoti ir norėję pereiti pas prof. Jurgį 
Matulevičių, bet jis nuoširdžiai juos sulaikyda- 
vęs, kad to nedarytų. 

Kun. Jurgis kopia dar aukščiau, kad ir neno- 
rėdamas. Po poros metų profesoriavimo jis ski- 
riamas Akademijos inspektoriumi, nors buvo 
daug ir kitų žymiai senesnių už jį profesorių. 
Taip atsitinka todėl, kad ir Akademijos rekto- 
rius ir dvasinė vyriausybė kuo pilniausiai įsiti- 
kina, kad kun. Jurgis Matulevičius visus viršija 
savo išmintimi, taktu ir moksliniais gabumais. 

1908 m. prof. Matulevičius Akademijos stu- 
dentams veda penkių dienų rekolekcijas. Čia jis 
pasirodo turįs be galo gražią, skaisčią sielą, iš 
kurios plaukia tikrosios Kristaus ir artimo mei- 
lės šilima. Jis visus išmokina ne dvasinio gyve- 
nimo svajonių, bet tikrojo tobulinimosi darbo. 


Slaptos mintys 


Kun. Jurgis Matulevičius profesorius ir in- 
spektorius, Visų gerbiamas ir mylimas. Ko dau- 
giau benorėtų? Garbė ir dar aukštesnės parei- 
gos siūlyte siūlosi. O štai jis tuo laiku ima gal- 
Voti apie nepaprastus dalykus: viską palikti ir 
stoti vienuolynan. Jau visiems pasišventęs, vi- 
siškai nusižeminęs, nori dar labiau pasiaukoti ir 
nusižeminti. 


Nuo piemenėlio iki Arkivyskupo 3. 33 


Bet kur krypti? Vienuolijų daug. Rusijoj 
įstoti negalima, nes griežtai draudžiama. Tad 
užsienin? Bet ne. Rusijos katalikai ir savieji lie- 
tuviai reikalingi ypatingos dvasinės globos ir 
gaivinančio pastiprinimo. Ir kun. Jurgis Matu- 
levičius mintimi skrenda į savo gimtąją parapiją 
Marijampolę. Ten yra Marijonų vienuolynas, 
pats paskutinis visos vienuolijos namas. Visi 
vienuoliai jame buvo uždaryti. O kiek jų dabar 
yra? Vienų vienas. Jis mirs — mirs visa vienuo- 
lija, nes naujų kandidatų priimti rusai neleidžia. 
Ir tas paskutinis vienuolis kun. Vincentas Sen- 
kus jau visiškai senas. Tad jam kun. Jurgis Ma- 
tulevičius laiške ir rašo: ,„Aš nuo seniai jaučiu 
patraukimą į tobulesnį gyvenimą. Tik man gaila 
buvo apleidus mūsų krašte bažnyčią, kur tiek 
darbo yra, o darbininkų tiek maža, keliauti kur 
į svetimas šalis; taigi taip ir pasilikau“. 

Todėl kun. Jurgis Matulevičius, sulaukęs 
1909 m. atostogų, važiuoja Marijampolėn, turė- 
damas širdyje mintį slaptai įstoti į Marijonų 
vienuoliją ir ją atnaujinti. 

Susitinka su paskutiniu Marijonų generolu | 
kun. Vincentu Senkumi. Jam kun. J. Matulevi- 
čius jau senai buvo pažįstamas ir gerai žinomas. 
O kaip nudžiunga senelis generolas išgirdęs to- 
kią žinią. Ji jam pasirodo atnešta iš dangaus. 
Mat, jis nuolat meldęsis, kad tik vienuolija vi- 
siškai nežlugtų, kad tik kartu su juo negultų į 
grabą. Štai jo viltys dabar įvyksta. Apie savo: 

Kun. Vincentas Senkus, paskutinis baltųjų marijonų ge- 
nerolas, miręs 1911 m. balandžio 10 d. 


„Sumanymus kun, Jurgis Matulevičius jau anks- 
čiau buvęs rašęs kun. V. Senkui savo laiškuose. 
Tie laiškai senelį labai džiugindavę ir atgaivin- 
davę. 

Vieną vakarą generolas kun. V. Senkus taip 
buvęs nudžiugintas gautojo laiško, kad vakarie- 

nės metu, kelis kartus giliai atsidusęs, savo pa- 
sauliečiams vikarams pasakęs: „Kaip būčiau lai- 
mingas ir ramiai galėčiau mirti, jei tas viskas 
įvyktų, ką šiandien skaičiau viename man rašy- 
tame laiške“. Tačiau jis paslapties neišdavė kas 
rašoma, bet vis tik girdėjusieji nujautė, kad čia 
eina kalba apie vienuolijos reikalus. 

Bet vėl kliūtis: marijonai dėvėjo baltus dra- 
bužius. Kun. Jurgis Matulevičius, kad ir įstotų, 
su tokiu abitu niekur negalėtų pasirodyti, nes 
jį tuoj suimtų rusų valdžia. Tad kun. Senkus 
įgalioja kun. Jurgį Matulevičių vykti į Romą ir 
ten vietoje tartis su Vienuolių  Kongregacija 
apie vienuolijos atnaujinimą ir kartu pakeitimą 
išviršinių drabužių, o pats kun. Jurgis, kad pra- 
šytų leidžiamas tuoj daryti vienuoliškus įžadus 

Kun. Jurgis Matulevičius dar gauna iš Var- 
šuvos arkivyskupo sufragano vyskupo Kazimie 
ro Ruškevičiaus, kuris tuo laiku buvo paskirta 
slaptu vienuolynų globėju Rusijoje, rekomenda- 
ciją. Kun. J. Matulevičiui Romoje viskas pa 
vyksta. Jam buvo leista atnaujinti Marijonų 
vienuoliją naujais pagrindais, pačiam padary 
vieneriems metams apžadus, o kun. Pranciškui 
Būčiui, tuo laiku Petrapilio Dvasinės Akademi 
jos profesoriui, leista įstoti atnaujintos vienuo 
lijos novicijatan. 

Sugrįžus iš Romos, baltasis generolas kun 
Vincentas Senkus, kun. Jurgis Matulevičius i 
kun, Pr. Būčys slaptai susirenka Varšuvoje pa 

"vysk. K. Ruškevičių ir jo namų koplyčioje kun. 
“J. Matulevičius daro Viešpačiui Dievui nepa- 
“prastą auką: neturto, skaistybės ir klusnybės 
įžadus, o kun. Pr. Būčys pradeda novicijatą. 
Toji istorinė diena buvo 1909 metų rugpiūčio 
29 diena. Vyskupo K. Ruškevičiaus bute sura- 
šytas to įvykio aktas, po kuriuo pasirašė visi 
“ dalyvavusieji. 


Sunkioji našta 


i Po atostogų į Petrapilį sugrįžo du profeso- 
riai: kun. J. Matulevičius ir kun. Pr. Būčys. Iš- 
vaizda tie patys, bet širdyje ir gyvenimo, būdu 
jau vienuoliai. Grįžo atgimstančios vienuolijos 
"vadas su novicijumi. Tokiu būdu pačioje Rusi- 
jos širdyje — sostinėje, iš kur veržėsi visas vie- 
nuolijų marinimas ir katalikų spaudimas, ima 
kurtis nauja vienuolija. Kun. J. Matulevičius 
tuoj imasi naujai pertvarkyti įstatus, ima ieško- 
ti naujų narių, kurti naujus gyvenimo planus. 
" Šitas darbas be galo pavojingas, nes kiekvienu 
momentu viskas gali būti susekta. Kun. Jurgis 
tačiau rizikuoja imtis to darbo. 

Tas darbas, Dievui laiminant, sekėsi, ir jau 
1910 metų pavasarį kun. J. Matulevičius gali 
slaptai išsiųsti į Romą Vienuolių Kongregacijai 
„naujai pertvarkytus, pritaikytus gyvenimo są- 
lygoms įstatus, kurie ir buvo patvirtinti, leidžiant 

marijonams nenešioti balto abito ir nedaryti iš- 
kilmingų įžadų. 

Kun. Jurgis savo naujuoju dvasios kūdikiu 
— vienuolija rūpinasi nepaprastai uoliai, kas 
matyt iš jo tuo laiku rašyto dienoraščio. Jis tuo 
laiku nusistato dar griežčiau tik vieno Dievo 
ieškoti ir tik Juo vienu pasitikėti. ,Mano šūkis, 
rašo jis, viską didesnei Dievo garbei daryti, į 
viską įnešti Dievo dvasios ir viską ja persunkti. 
Dievas ir jo garbė teesie viso mano gyvenimo 
centras, apie kurį suktųsi visos mano mintys, 
jausmai, norai ir darbai“. 

1910 metų vasarą naujai atgaivintoje vienuo- 
lijoje išsprogo dar vienas pumpuras: įstojo kun. 
Dr. Jonas Totoraitis. Jau dabar trys vienuoliai. 
Kun. Dr. J. Totoraičiui padarius įžadus, 1911 m. 
liepos 14 d. kun. J. Matulevičius išrenkamas 
Marijonų vienuolijos generolu, nes paskutinis 
baltasis generolas kun. V. Senkus jau buvo prieš 
kiek laiko Marijampolėje miręs. 

Tačiau neilgai kun. Jurgis Matulevičius ga- 
li ramiai žiūrėti į pirmąsias vienuolijos atžalas, 
nes rusų valdžia nesigaili kun. Jurgio apstatyti 
savo šnipais. Jis pasijuto smarkiai sekamas, o 
jo vedamas novicijatas pavojuje. 

Visų nustebimui 


Tad viena beliko išeitis: arba atsižadėti 
bent laikinai vienuolijos kūrimo darbo arba iš- 
sikelti už Rusijos ribų, kur jo nepasieks geleži- 
niai rusų valdžios nagai. Pasirinkta antroji išei- 
tis. Tad kun. Jurgis Matulevičius praneša Dva- 
sinei Akademijos vadovybei, kad jis iš profeso- 
riaus ir inspektoriaus pareigų pasitraukia. Ši- 
toks jo atsisakymas visiems padarė nepaprastą 
įspūdį, nes nežinojo, kodėl jis tai daro. Nuosta- 
bu jiems buvo dėl to, kad iš akademijos in- 
spektorių daugelis asmenų tapdavo vyskupais. 
Taigi ir kun. Jurgio atsisakymas jiems atrodė 
lyg atsisakymas nuo vyskupiškos garbės. Iš 
tikrųjų, kun. Jurgis Matulevičius tada ir padaro 
didelę savęs atsižadėjimo auką. Jis atsisako aiš- 
kios ir garbingos ateities, o pasirenka neaiškią 
ir sunkią būklę, pilną skaudžių vargų ir rūpes- 
čių, kupiną neturto ir skausmo. Tik jis to ne- 
paiso. Dievo valia ir jo pašaukimas jam yra 
svarbiausi dalykai. 

Tad kun. J. Matulevičius, nieko nelaukda- 
mas, marijonų novicijatą iškelia Šveicarijos Fri- 
burgan, kur yra garsus katalikų universitetas ir 
jame buvo didelis būrys lietuvių studentų. Čia 
išnuomoja novicijatui namą, jį pavadina „Studi- 
jų Namais“, kad niekas neįtartų, jog čia organi- 
zuojamas vienuolynas. Deja, ir čia nemalonumų 
neišvengta. Universiteto prof. Decurtins ima 

įtarti, kad kun. J. Matulevičius katalikiško uni- 
versiteto pašonėje steigiąs kažkokią moderniz- 
mo įstaigą ir už tai apskundžia Romai. Tik ten 
labai greitai įsitikinta, kas iš tikrųjų yra daroma. 

Pagaliau, ir pats kun. Jurgis Matulevičius, 
aptvarkęs būtiniausius reikalus, nuvyksta Ro- 
mon duoti Vienuolių Kongregacijai apyskaitą 
ir prašyti nurodymų tolimesniam veikimui. Ta- 
da Apaštalų Sostas kun. J. Matulevičių oficia- 
liai patvirtina Marijonų vienuolijos Generolu 
ir leidžia novicijatą laikyti Friburge. 

Grįžęs iš Romos, kun. J. Matulevičius visa 
siela atsiduoda vienuolijos reikalams, kuri, Die- 
vui laiminant, ima nuostabiai augti rinktinių 
asmenų skaičiumi. Pats kun. J. Matulevičius rū- 
pinasi naujųjų narių auklėjimu ir ruošimu nau- 
jiems ir sunkiems darbams. Jis čia įsteigia ir di- 
džiulį knygyną, kuris vėliau perkeliamas Mari- 
jampolėn ir pavadinamas Jurgio Matulevičiaus 
vardu. 

Augant Vienuolijai narių skaičiumi, stiprė- 

"jant dvasia, kun. Jurgis ima dairytis ir darbo 
lauko. O jo būta visur. Į Rusiją visiems grįžti 
buvo pavojinga, kad rusų žandarai nesusektų. 
Tad kun. Jurgio akys pirmiausia krypsta į sa- 
vuosius — į Amerikos lietuvius išeivius. Todėl 
1913 m. su naujais marijonais kun. Feliksu Ku- 
dirka ir kun. Julijonu Kazaku jis išvyksta Ame- 
rikon. Sustoja tirščiausiai lietuvių apgyventame 
mieste Čikagoje ir čia, vietos arkivyskupui lei- 

" dus, įkuria pirmąjį marijonų namą kartu su no- 
 vicijatu. Darbas labai sunkus, o pragyvenimas 
labai vargingas. Iš pradžių tenka visiškai nea- 
merikoniškai pagyventi. Bet kun. Jurgis Matule- 
vičius su savo uoliais pagalbininkais greitai įgy- 
"ja visų lietuvių pasitikėjimą ir darbas pradeda 
visais šuoliais eiti pirmyn. 


Karo audrose 


Sutvirtinęs dvasioje pirmuosius Amerikos 
marijonų pionierius, kun. Jurgis 1914 m. grįžta 
"Europon ir pataiko į pat didžiojo karo audras. 
Vienuolijos darbas Šveicarijoje nutrūksta, o na- 
riai išvažinėja į įvairias vietas. 

Kun. Jurgis Matulevičius didyjį karą pralei- 
"džia Varšuvoje. Jis čia daug dirba ir daug var- 
gsta — ir vis kitiems. Pirmiausiai jis organizuo- 
„ja Lenkijos marijonus Varšuvos priemiestyje 
Bielianuose. Jis ir čia, kaip ir Šveicarijoje, yra 
visiems tėvas, tik dar malonesnis ir rūpestinges- 
„his, negu pirmiau. Rodos, kad baisus ir žiaurus 
"karas jame ugdyte ugdo aukščiausio laipsnio 
artimo meilę. 

Bielianuose jis įsteigia karo našlaičiams pri- 
"glaudą, į kurią surinkta iki 200 vaikų. Jų išlai- 
kymas buvo nepaprastai sunkus, nes nebuvo 
nei kuo maitinti nei kuo aprengti. Nekartą pats 
kun. J. Matulevičius, kaip elgeta, Varšuvos 


A 


41 


mieste vaikštinėja nuo durų iki durų, ir pas vo- 
kiečių valdininkus ir pas turtingesniuosius, 
prašydamas savo globojamiems našlaičiams au- 
kos. Ir giedrią ir lietingą dieną pats važinėja 
arkliais tarp Varšuvos ir Bielianų, prisidėjęs ve- 
žimą bulvių ir maisto našlaičiams maitinti arba 
akmens anglių jiems sušildyti. Ir jis tada, ne- 
paisant silpnos sveikatos, nejausdavęs jokio 
nuovargio, kad tik jo globojamieji būtų paten- 
kinti ir laimingi. Jo veidas šypsodavosi nepa- 
prastu skaidrumu, kai jį apsupdavo gausus bū- 
rys našlaičių. 


Į Lietuvą 


Kun. Jurgiui Matulevičiui labai rūpi Lietu- 
vos marijonų lopšys Marijampolė, kur nuo se- 
niai buvo didelis marijonų vienuolynas, kur jo 
gimtoji parapija, kur jis pradėjo pirmuosius sa- 
vo mokslo žingsnius... Tik sugrįžimas labai 
sunkus. Vokiečiai daro visokių trukdymų. Kun. 
Jurgis kreipiasi laišku į Kauno vyskupą Pr. Ka- 
revičių, prašydamas, kad jam išrūpintų iš vokie- 
čių leidimą sugrįžti Lietuvon. Vyskupui pasise- 
ka tai padaryti ir leidimas buvo gautas. 

1918 metų kovo 1 d. kun. Jurgis išvyksta i 
Varšuvos. Pakeliui sustoja Vilniuje, aplanky- 
damas Vilniaus vyskupijos valdytoją prel. Mi 
kalkevičių. Ant rytojaus vyksta tiesiog Kaunan 

Vos tik atvykęs tuoj gauna vesti net trejas re- 
kolekcijas: vienas seminarijos klierikams ir dve- 
jas liaudžiai. Po to eina pas vokiečių valdžią, 
prašo leidimo važiuoti ir apsigyventi Marijam- 
polėje. Vokiečiai iš pradžių bando daryti kliū- 
čių, bet pagaliau sutinka ir duoda leidimą gy- 
venti Marijampolėje 15 dienų, o toliau leidimą 
galėsiąs gauti iš vietinės valdžios. 


Marijampolės marijonų vienuolyną kun. 
Jurgis randa labai skurdžioje būklėje: namas 
nuo karo gerokai nukentėjęs, darbo labai daug. 
Kun. J. Matulevičius rašo: „Vienuolyno būklė 
pasirodė esanti labai sunki. Parapijos darbo 
daugybė, visas organizacinis darbas. Vienuoly- 
ne gyveno keli pasaulininkai kunigai. Nuolati- 
niai svečiai ir kunigų suvažiavimai. Laisvesnio 
laiko beveik niekuomet neturėjau. Pradėjau sun- 
kų vienuolyno tvarkymo darbą. Pamažėl per 
pietus įsivedėme dvasinį skaitymą, kitais atve- 
jais įstatų aiškinimus, pamokas; pagaliau ir šio- 
kią tokią kliauzūrą. Šiaip tai pradėjome vienuo- 
liškai gyventi“. 


Taip gražiai, kad ir sunkiai  besitvarkant, 
kyla nauja kliūtis. Seinų vysukpijos kunigai 
ima prašyti, kad kun. Jurgis Matulevičius apsi- 
imtų būti Seinų kunigų seminarijos vedėju, nes 
tuo laiku vokiečiai po ilgos pertraukos buvo 
leidę ją atidaryti. Bet kun. Jurgis nuo to griež- 
tai atsisako. 

Aptvarkęs pačius bendruosius vienuolyno | 
reikalus, kun. Jurgis tuoj pradeda rūpintis jau- 
nuomenės auklėjimu. Vos tik atvykęs Marijam- 
polėn, veda rekolekcijas gimnazijos ir mokyto- 
jų seminarijos mokiniams. Miesto sodo salėje 
jaunimui skaito paskaitas, o prie vienuolyno 
moksleiviams įsteigia bendrabutį, kuriam jis 
pats ir vadovauja. 

Tuo laiku jis padaro ir kitą didelės reikšmės 
darbą: pradeda organizuoti grynai lietuvišką 
moterų vienuolyną. Ir moterų vienuolynai Lie- 
tuvoje buvo rusų pasmerkti išmirti. Praėjus ka- 
rui jų likučiai dar pasiliko. Bet jie visi nebuvo 
pritaikyti naujoms laiko sąlygoms. Kun, Jurgiui 
„Matulevičiui grynai lietuviško moterų vienuo- 
lyno steigimas pavyksta: jis įkuria Švenčiausios 
Panos Marijos Nekaltai Pradėtosios Vargdienių 
seseris Marijampolėje. Jis pats jas auklėja, glo- 
boja, stiprina, įstato į tikras dvasinio gyvenimo 
vėžes. Ir toji vienuolija šiandien gyvuoja labai 
gerai, diena iš dienos plėsdama savo darbus. 

Tuo pačiu laiku kun. Jurgis, kiek galėdamas, 
padeda ir plačiai visuomenei. 1918 m. pradžioje 
po ilgų trukdymų vokiečių valdžia leidžia „Ži- 
burio“ draugijai Marijampolėje steigti gimnazi- 
ją. Bet ir įsteigus iš vokiečių pusės kliūčių ne- 
. trūksta. Visi tais atvejais kreipiasi į kun. Jurgį, | 
ieškodami patarimų arba tiesiog prašydami už- | 
tarti pas vokiečius. Ir jis visuomet suranda išei- 
tį, ir daug kartų nukreipia nuo tos gimnazijos | 

pavojų. Patys vokiečiai, susitikę su kun. Jur- 
giu Matulevičiumi, pasidarydavę švelnūs, nuo- 
lankūs, sukalbami. Taigi kun. Jurgio buvimą 
Marjampolėje visi pajutę: žmonės jį labai my- 
li, kunigai gerbia ir jo nuomonė dvasiškijos tar- 
pe buvo šventa. Jei kun. J. Matulevičius taip 
pasakė, tai viskas baigta. 

Tie visi darbai ir rūpesčiai, gyvenant Mari- 
jampolėje, vėl išsemia kun. Jurgio jėgas. Kartais 
neturėdavęs nuo darbų nė kada atsikvėpti ir ne- 
bepajėgdavęs sode pavaikštinėti. Būdavęs pri- 
verstas ant paprasto suolo nors kelioms minu- 
tėms atsigulti ir pasilsėti. Bet vėl tuoj imdavęs 
iš kišenės knygą, neatskiriamą savo gyvenimo 
draugą, ir tuoj skaitydavęs. Tačiau niekas jo ne- 
matęs nekantraus, Jo giedri nuotaika ir nuvargus 
pasilikdavo. 


Sunkūs rūpesčiai 


1917 m. Vilniuje išrenkama Lietuvos Valsty- 
bės Taryba, kurios tikslas sukurti Nepriklauso- 
mą Lietuvą. Be šito pagrindinio rūpesčio ji dar 
turi ir kitą. Vilniaus vyskupija nuo 1907 metų, 
rusams ištrėmus vyskupą Roppą, neturėjo savo 
ganytojo. Vyskupiją laikinai valdo prel. Mikal- 
kevičius. Naujo vyskupo paskyrimas karo pa- 
baigoje parėjo nuo Apaštalų Sosto ir vokiečių 
malonės. 

Lietuvos Valstybės Taryba tad ima rūpintis 
kad į Vilniaus vyskupų sostą patektų tikras lie- 
tuvis. Ir atpuolus keliems kandidatams, buvo 
pasiūlytas kun. Jurgis Matulevičius. 


Kai jis 1918 m., grįždamas iš Varšuvos Ma- 
rijampolėn, buvo užėjęs Vilniuje pas prel. Mi- 
kalkevičių, tas tuoj kun. Jurgį Matulevičių už- 
klausęs: 

— Ar jau atvykai diecezijos valdyti? 

Kun. J. Matulevičius tai išgirdo pirmą kartą 
ir todėl labai nustebo, net nesuprato, ką tai 
reikštų. Tik kai atvyko į Kauną ir apsilankė pas 
vysk. Pr. Karevičių, viskas paaiškėjo. Žemaičių 
vyskupas jam pranešė, kad kun. Jurgis Matule- 
vičius esąs numatytas kandidatu į Vilniaus vys- 
kupus. Pats vysk. Pr. Karevičius jį remiąs. Kun. 
Jurgiui Matulevičiui ši žinia buvo labai nemalo- 
ni, nes jis Lietuvon grįžo ta mintimi, kad visiš- 
kai laisvai pasišvęs savo vienuolijos reikalams. 
Dabar gi gresia pavojus būti nuo to darbo at- 
plėštam. Čia pats kun. J. Matulevičius taip rašo: 
„Kiek tik įmanydamas rūpinausi Jo Ekscelen- 
ciją (vysk. Pr. Karevičių. — Aut.) įtikinti, kad 
aš reikalingas vienuolijai, kad būdamas vienuo- 
lyne ramaus darbo keliu daug daugiau padary- 
siu Bažnyčiai ir visuomenei, nekaip eidamas 
vyskupo pareigas; mano darbo niekas neatliks, 
o vyskupo pareigas eiti ir kitas galės. Bent tiek 
pažadėjo Kauno vyskupas, kad mano kandida-- 

tūros daugiau jau neremsiąs, bet paliksiąs tą da- 
lyką Dievo Apvaizdai“. 

Deja, kun. Jurgis Matulevičius, būdamas 
Marijampolėje, sužino, kad jo kandidatūra tik- 
„rai pastatyta. Tad vyksta jis pats Vilniun pas 
Lietuvos Valstybės Tarybos pirmininką A. 
Smetoną, prašydamas, kad jį paliktų ramiam 
vienuoliškam darbui. Kartu pasiunčia laiškus į 
Kauną vokiečių politikos skyriaus vedėjui ir 
šv. Tėvo pasiuntiniui Miunchene Mgr. Pacelli, 
kuris tuo laiku rūpinosi ir Lietuvos bažnytiniais 
reikalais. 

Viskas veltui. 1918 m. vasarą iš Vilniaus 
Marijampolėn atvyksta du Valstybės Tarybos 
nariai prašyti, kad kun. Jurgis Matulevičius su- 
tiktų likti Vilniaus vyskupu.  Tuodu atstovai, 
kiek tik galėdami, įtikinėja, kad tuo Vilniaus 
vyskupu turįs būti tik kun. Jurgis. Kun. Matu- 
levičius ilgai tyli ir susirūpinęs klausosi, o jiems 
pabaigus kalbėti, taria: 

— Jūs norite mane pražudyti? 

— Kodėl? — paklausė nustebę atstovai. 

— Ar jūs manote, kad lenkai man ramiai 
leis dirbti?... Jūs norite mane paaukoti. 

Atstovai vėl kalba ir aiškina, bet kun. J. Ma- 
tulevičius vis dar nesutinka. Pagaliau jis pasako: 

— Na ką gi, jei Lietuvai mano auka reika- 
linga, aš neatsisakau. Bet žinokite, kad jūs mane 
siunčiate į pražūtį. Pavojaus aš nebijau ir savo 

asmens nebranginu, man tik baugu, kad aš sav 
paaukosiu ir nieko negalėsiu padaryti. 

Kun. Jurgis Matulevičius tai pasakęs apsi 
niaukė, Ir atstovai aiškiai pamatė didelį jo 
skausmą. . 

Po šio pasikalbėjimo kun. Jurgis pasiryžta 
išbandyti paskutinę priemonę — kreiptis maldo- 
mis į Dievą, kad jį nuo tų vyskupiškų pareigų 
saugotų. Jis tuoj parašo laiškus Friburgo, Varšu- 
vos ir Amerikos marijonams su šiuo nuoširdžiu 
prašymu: „Prašau melstis, kad nepakliūčiau į 
Vilnių, nes ten paskęsiu ir nieko nepadarysiu“. 
Pasiunčia laišką ir Šv. Tėvo atstovui Lenkijoje 
Ark. A. Ratti (dabartiniam Šv. Tėvui), o kit 
laišku prašo Varšuvos marijonus, kad asmeniš 
kai nueitų pas Šv. Tėvo atstovą ir jį užtartų. To 
negana. Pats kun. Jurgis Matulevičius išvažiuo- 
ja į Miuncheną pas nuncijų E. Pacelli. Kai 
kun. Jurgiui ten pasisekė, galima spręsti iš kun. 
J. Matulevičiaus žodžių: „į mano pasiaiškinimu 
Šv. Tėvas vargiai atsižvelgs“ 4 | 

Lenkijos marijonai taip pat eina pas nunci- 
jų A. Ratti, prašydami, kad jiems neatimtų va- 
do, bet ir tas, išklausęs visų kalbų ir nusišypso 
jęs, tarė: „Visi tie faktai tik patvirtina, kad tei- 
singai išrinkome. Teesie tai jūsų suraminimas“ 
Ir taip visų pastangos liko be vaisių. Kun. Jur 
gis Matulevičius turi būti Vilniaus vyskupu. 

1918 m. spalių 22 d. iš Vilniaus atvežam 
kun. Jurgiui Matulevičiui nuncijaus A: Ratti 

pranešimas, kad jis Vilniaus vyskupu jau esąs | 
paskirtas. Kaip kun. J. Matulevičius tą paskyri- 
mą gavęs pasijuto, numanu iš jo užrašų: „Tą 
naktį negalėjau užmigti. Pajutau visą mane už- 
griuvusią naštą. Sunku buvo, bet reikėjo susitai- 
kyti su Dievo valia. Žinau, kad manęs laukia 
kryžiai“. 

Dabar pasidarė aišku, kad vyskupo našta ne- 
išvengiama. Tad kun. Jurgis toms pareigoms 
ir pradeda ruoštis. Pirmoje eilėje stengiasi pa- 
žinti Vilnijos politinę ir idėjinę būklę, o antro- 
ję — nori sužinoti, ką vilniečiai mano apie jo 
asmenį ir kaip su juo bus elgiamasi. Pasitaiko 
puiki proga. Iš Vilniaus Marijampolėn atvyksta 
Valstybės Tarybos reikalais aukštas asmuo, ku- 
ris kun. Jurgio Matulevičiaus dar niekuomet 
nebuvo matęs. Pavalgius vienuolyne vakarienę, 
kun. Jurgis Matulevičius svečią vedasi į kam- 
barį ir pamažėl pradeda klausinėti, ką vilniečiai 
lietuviai maną apie naujai paskirtą vyskupą. 
Svečiui šis klausinėjimas atrodęs lyg įtartinas, 
bet nė kiek nemanydamas, kad čia ir yra tas 
pats būsimasis vyskupas, viską atvirai ir nuo- 
širdžiai, nieko neslėpdamas, išpasakoja. Svečias 
pareiškia, kad vilniečiai labai biją, kad naujasis 
vyskupas pergreit nepasiduotų lenkų įtakai. Jis 
pavyzdžiais įrodinėja, kad daug vyskupų mokė- 
ję lietuviškai, bet vis dėlto buvę lenkiškos dva- 
sios. Tad esą rimto pagrindo manyti, kad ir da- 
bar taip neatsitiktų. Tokiu būdu kun. Jurgis 


„Nuo piemenėlio iki Arkivyskupo 4. 49, 


Matulevičius sužino viską, kas jam labiausiai 
rūpi. Atvykęs svečias tik ant rytojaus iš kitų 
kunigų sužino, kad tas klausinėtojas ir esąs 
naujai paskirtas Vilniaus vyskupas. Svečiui pa- 
sidarę lyg nejauku, bet vėliau vyskupas Jurgis 
Matulevičius jam už atvirumą nuoširdžiai pa- 
dėkojęs ir jį pabučiavęs. 

Tokiu būdu kun. Jurgis iš anksto pasiruo- 
šia sutikti visokius nemalonumus ir netikėtu- 
mus, iš anksto pasiryžta skaudžiam keliui, to- 
dėl jis paskui ir nebebuvo toks baisus. 


Konsekracijos iškilmės 


Dar pilnai neužgesus didžiojo karo ugniai 
bet koks tolimesnis susisiekimas buvo sunkokas 
ir pavojingas. Tad ir Šv. Tėvas Benediktas XV 
per Lenkijos Apaštališkąjį Nuncijų arkiv. Rat- 
ti raštu 1918 m. lapkričio 11 d. įsako kun. J. 
Matulevičiui neatsisakyti imti vyskupo šventi- 
mus, kad ir iš vieno vyskupo rankų, ir užimti 
Vilniaus vyskupijos sostą, nelaukiant iki ateis 
reikalingieji raštai (bulės). 

Vyskupą konsekruojant turi būti trys vys- 
kupai, bet tuo laiku Lietuvoje tepasitaiko tik 
vienas Žemaičių vyskupas Pr. Karevičius. Tad 
ir kun. J. Matulevičiaus konsekracija įvyksta 
Kaune 1918 m. gruodžio 1 d. Iškilmėse dalyvau- 
ja Vilniaus vyskupijos atstovas prel. Baiko ir 

Seinų — prel. Dabrila, lietuvių valdžios atsto- 
vai ir, kaip Vaižgantas pastebi, pilnas Kaunas 
tikinčiųjų, kaip bičių avilys. Po konsekracijos 
naujasis vyskupas susilaukia labai daug sveiki- 
nimų iš dvasiškijos, pasaulinės valdžios, organi- 
zacijų ir net Mažosios Lietuvos katalikų, kurie 
džiaugiasi, kad Lietuvos sostinėje Vilniuje bū- 
siąs lietuvis vyskupas. | 

Vyskupas Jurgis į tuos sveikinimus atsako 
labai nuoširdžiai lietuvių ir lenkų kalbomis, pa- 
reikšdamas, kad visiems vienodai tarnausiąs. 
Visa jo kalba buvo išmarginta Kristaus išsireiš- 
kimais ir sušildyta Kristaus meile. Tas visiems 
"padarę labai gerą įspūdį. 


Visų baimė 


Kai vyskupas Jurgis po konsekracijos ramiai 
ruošėsi A. Panemunėje ingreso kalboms ir pa- 
mokslui, Vilniuje prasidėjo didžiausias bruzdė- 
jimas ir kalbos apie naująjį vyskupą. Visi buvo 
susirūpinę, ypač Lietuvos valstybės Taryba. Ir 
uo? 

Reikėjo išspręsti klausimą: kas naujam vys- 
Upui turi įteikti vyskupiškuosius ženklus: pas- 
toralą, mitrą, žiedą? Paprastai tai įteikia krašto 

valdžia. Tuo laiku pilnateisiais Lietuvos šeimi- 
hinkais save laikė vokiečiai, bet jie tą teisę la- 
ai greitai politiniais sumetimais galėjo perleis- 

ti lenkams, ypač Vilniuje; to labiausiai nenorėjo 
lietuviai. Todėl Lietuvos Valstybės Taryba ir 
dėjo didžiausias pastangas, kad toji vyskupų 
ženklų įteikimo teisė tektų jai. Vokiečiai suti- 
ko. 
Tada iškilo antras klausimas: kokia kalba: 
per ingreso iškilmes katedroj pirma bus skaito 
mas Šv. Tėvo raštas apie naujo vyskupo pasky- 
rimą ir kokia kalba pats vyskupas katedroj tu 
rės pasakyti pirmąjį pamokslą. Be abejo, lietu- 
viai norėjo, kad lietuviškai, lenkai — lenkiškai 
Čia vyskupui Jurgiui reikėjo praeiti labai atsar 
giai, kad neužgautų nei vienų nei kitų, ypač 
kad lenkai ruošėsi katedroje pakelti didžiausią 
triukšmą, jei vyskupas pirma išdrįs prakalbėti 
lietuviškai. Lietuviai gi iš anksto darė žygių vys- 
kupą patraukti savo pusėn. Tokiu būdu vysk 
pas atsidūrė tarp kūjo ir priekalo. 
To ilgai laukti neteko, nes vyskupas Jurgi 
savo ingresui paskiria gruodžio 8 d. — 
Marijos Nekalto Prasidėjimo šventę. 
Ingreso dieną prieš iškilmes visame Vilniujė 
buvo jaučiamas įtempimas, nerimas, susirūpinti 
mas ir net susierzinimas. Erdvioje katedroje di 
džiulė kamšatis. Lietuvos Valstybės Taryba 
siškai nedalyvauja, nes jai nėra paskirtos vie 
tos. 
Šv. Tėvo raštas pirmiausiai perskaitomas 10 
tyniškai, paskui lenkiškai ir lietuviškai. 
svarbiausias punktas buvo pirmasis vyskup 

Jurgis Matulevičius — Vilniaus Vyskupas, 


pamokslas. Ir štai jis, apsitaisęs iškilmių bažny- 
tiniais rūbais, didingai žengia į katedros sakyk: 
l4. Bažnyčioje susikaupimas, tyla. Ir vyskupas 
pradeda lenkų kalba: 
— Ateinu jus ganyti vardan Jėzaus g 
Ateinu vesti jus prie šviesos ir tiesos. 
Bažnyčioje kyla didžiausias entuziazmas ir 
minios tikinčiųjų savo naujojo Ganytojo žo- 
džius nutraukia šauksmais: 
— Tegyvuoja mūsų vyskupas! Tegyvuoja! 
Kai kurie lietuviai šitais lenkų šauksmais ir 
vyskupo lenkišku pamokslu labai pasipiktina 
ir apleidžia iškilmes. Bet jie vėliau patys prisi 
pažino, kad vyskupas labai išmintingai padarę 
pirma kalbėdamas lenkiškai, nes išvengta dide 
lių nemalonumų ir vyskupas įgijo pasitikėjimą 
Antrą pamokslą vyskupas Jurgis pasako lie- 
tuviškai. Tai buvo iš viso pirmutinis lietuviškas 
pamokslas Vilniaus katedroje nuo 15 šimtmečio. 
Vyskupas Jurgis Matulevičius tuo būdu aiškiai 
parodė, kad jis yra lietuvis vyskupas, o jis pir 
ma kalbėjo lenkiškai tik todėl, kad jis pager 
bė tikinčiųjų daugumą, kuri Vilnijoj kalba len 
kiškai. 


Susipažinimo įspūdžiai 
Po ingreso naująjį vyskupą stengiasi visi pa 


gerbti. Pirmuosius iškilmingus pietus suruoši 
Vilniaus katedros kapitula. Juose  dalyvauj 

vien tik dvasiškija. Pasakoma daug karštų kal- 
by. Vyskupas Jurgis taip sumaniai ir taktiškai į 
jas atsako, kad visi puotos dalyviai buvo gra- 
žiausiai patenkinti. 

Po to, už keturių dienų iškilmingą vyskupui 
priėmimą rengia Lietuvos Valstybės Taryba. Čia 
susirenka daug aukštų svečių, kurie vyskupą 
sveikina visomis to krašto kalbomis. Ir čia vys- 
pas Jurgis visus nuteikia. Net netikinčių pažiū- 
rų Žmonės, pamatę tokį vyskupo nuoširdumą, 
išdrįsę kalbėti ir jį sveikinti. Nuo to laiko visi, 
lyg pajutę, kad naujasis vyskupas yra jų globė- 
jas ir stiprintojas gyvenimo kovose. 

Neatstumia vysk. J. Matulevičius ir pasaulie- 
čių lenkų. Tuo laiku Vilniuje veikė slapta Len- 
kų Taryba. Ji taip pat surengia vyskupui pager- 
bti vaišes. Visi dalyvavusieji buvo pasiruošę di- 
dingoms kalboms. Ir jos tikrai buvo gražios. Ta- 
čiau, kaip vienas iš dalyvavusių prisipažįsta, 
vysk. Jurgis nesiruošęs už juos visus gražiau 
kalbėjęs ir visus sužavėjęs savo giliomis minti- 
mis. Jis jiems palikęs savo ramumu ir veido 
giedrumu neišdildomą įspūdį. Ir jie savaime 
ėmę jį gerbti. 

Taip vyskupas Jurgis pamažėl susipažįsta 
su žymiausiais Vilniaus visų tautybių veikėjais, 
palenkdamas jų širdis savo pusėn. Dabar reikėjo 
pradėti sunkus ganytojavimo darbas. 

Vargo keliais 


Vyskupas Jurgis Matulevičius Vilniuje ran- 
da kur kas sunkesnes darbo sąlygas nei jis, gal 
būt, tikėjosi. Jam tuojau tenka susidurti su pla- 
čiaisiais gyvenimo sluoksniais: dvasiškija, po- 
litikais, tikinčiaisiais, kurie turi atskirus norus ir 
troškimus. Pats gyvvenimas labai nenormalus, 
nes nėra vienos pastovios valdžios. Pačiose pir- 
mose vyskupavimo dienose buvo penkerios ats- 
kiros valdžios. Vyskupija suskaldyta atskiromis 
dalimis, įvairių okupantų rankose. Karo fron- 
tai kliudo bet kokį tolimesnį susisiekimą. Tad 
vyskupas pasijunta lyg kalėjime uždarytas. Net 
negalima su visais vyskupijos tikinčiaisiais ga- 
nytojišku laišku susisiekti. Tas vyskupui Jur- 
giui buvo labai skaudu. Tad nenuostabu, kad 
vos tik praėjus 20-čiai dienų nuo atvykimo į 
Vilnių, vysk. J. Matulevičius laiške rašo: „Čia 
yra labai sunki mano būklė ir nelengvi užda- | 
viniai. Stengiuos kaip galėdamas ir mokėdamas 
tarnauti visiems, kad visus laimėčiau Kristui. 
Čia visuomeniniame ir politiniame gyvenime 
maišatis. Turime, bene, penkias valdžias“. Tru- 
puti vėliau vėl rašo: „Labai sunkus ir erškėčiais 
išklotas mano kelias“. 

Gyvenimas dar labiau pasunkėja, kai po 
devyniolikos dienų Vilnių užima bolševikai. 
Tiesa, iš pradžių jie nepasirodo labai žiaurūs, 
bet vis dėlto vyskupui darosi vis sunkiau ir: 

sunkiau, nes pirmiausiai tenka su bolševikais 
susidurti, ginant nekaltus gyventojus ir tikin- 
čiuosius. Prasideda įtariamų asmenų žudymai. 
Bolševikai tariasi suimti ir nužudyti patį vysku- 
pą. Bet to padaryti neišdrįsta, nes jie gerai ži- 
nojo, kad vyskupas yra-nė kiek nemenkesnis už 
juos pačius demokratas ir vargo žmonių globė- 
jas. Ir bolševikai pradeda kai kuriuose dalykuo- 
se vyskupo net paklausyti. Taip bolševikai, vos 
tik užėmę Vilnių, ima plėšti krautuves ir sandė- 
lius. Beplėšdami smarkiai pasigeria ir nesusival- 
dydami ima viską, kas tik pakliūva, naikinti. 
Vyskupas Jurgis bolševikų vadus įtikina, kad 
nevaldymas girtų kareivių patiems bolševikams 
labiausiai ir kenkia, nes naikiną savo turtą. Bol- 
ševikų vadai to patarimo paklauso. 

Netrukus bolševikai paskelbia, kad „kunigai 
iš įstatymų globos išimami“. Tuoj buvo atimti 
ir bolševikų reikalams naudojami  dvasiškijos 
namai. To neišvengia nė vyskupo rūmai. Ir štai 
vieną dieną pas vyskupą ateina du jauni bolše- 
vikai ir reikalauja kad vyskupas jiems atiduotų 
savo rūmus. Vyskupas nesutinka ir pradeda 
bolševikams aiškinti, kad ir jis pats esąs komu- 
nistas (vienuolis) nieko nuosavo neturįs. 

— Esu vienuolis, — kalbėjo jis jiems, — jo- 
kių turtų neturiu, atvažiavau čia su valiza ran- 
kose. 

— Bet tavo butas ir tavo baldai gražūs, — 
pastebi bolševikai. 

— Tai taip pat ne mano, — atsako vyskupas. 
—-Čia viskas yra komunos — Bažnyčios. Kai 
aš čia nevaldysiu, tuo visu naudosis kitas. 

Bolševikai nenusileidžia. Jie vėl aiškina, kad 
vyskupo rūmai esą dideli ir todėl čia aprigyven- 
sią, O pirmiausiai patalpinsią savo žmonas. 

— Gerai, tegu sau gyvena, — ramiai atsako 
vyskupas. 

Taigi, nors butų Vilniuje pilnai užteko, ta- 
čiau vyskupo Jurgio Matulevičiaus butuose ap- 
sigyveno bolševikės moterys ir keli komisarai. 

Vyskupas Jurgis bando dar aiškinti, kad jo! 
rūmai jiems yra nepatogūs ir pagaliau jie gali 
sukiršinti liaudį. Bolševikai ir to nepaiso, bet 
šeimininkauja kaip tinkami. Tik vyskupo įspė- 
jimas greitai įvyksta. 

Vieną rytą bolševikai pamato, kad vyskupo 
rūmai iš visų pusių yra apsupti didžiulės žmonių 
„minios. Ji buvo įširdusi ir smarkiai rėkavo. Bol- 
šėvikai suprato, kad jiems čia rengiama smarki 
pirtis ir matydami, kad negalės prisišaukti ka 
riuomenės, rimtai nusigando, ypač bolševikės. 
Vyskupas Jurgis bolševikus tuoj nuramina, O 
pasirodęs miniai prašo, kad bolševikams leistų 
jo namus nekliudomai palikti, nes jie nieko blo 
go asmeniškai jam nesą padarę. Minia tada pa 
daro taką ir vyskupo tarnai išlydi bolševikus 
Tuo tarpu bolševikai nebando apsigyventi vys 
kupo rūmuose, bet už tat kitais būdais stengia 

jam pakenkti. Jie ima pas vyskupą daryti kratas, 
pirmiausiai ieškodami ginklų. 

Vyskupas Pr. Būčys MIC pasakoja: „Vienu 
tarpu vyskupo namus užpuola revizija ieškoti 
ginklų... Vyskupas sako, kad jų nesą jo namuo- 
se. Bet kratytojai tuo nepasitenkina: išgriozdė 
viską ir visur. Bolševikams pasiseka: jie rado 
skardinį pištalietą petardams sprogdinti. Atsi- 
nešę tą prietaisą, jie tarė vyskupui vienaskaita: 

— Sakei, kad nėra ginklų, o štai armota. 

— Iš tos armotos nė žvirblio nenušautum, — 
atsakė vyskupas taip pat vienaskaita, pasijuok- 
damas. 

— O betgi armota, — atsakė bolševikas ir 
skardinį pištalietą numetęs išėjo“. 

Tokių kratų buvo ir daugiau, nes bolševikai 
būtinai norėjo surasti priekabių, kad galėtų vys- 
kupą viešai apkaltinti. Bolševikai kartą išdrįso 
kratą daryti tada, kada vyskupas sirgo. Jie ir 
tuomet nieko neranda, tačiau pavagia vyskupiš- 
kąjį žiedą, kurį jam buvo dovanojusi Lietuvos 
Valstybės Taryba ingreso proga. 

Vyskupas J. Matulevičius nebijo  bolševi- 
kams ir labai smarkiai pasipriešinti. Bolševikai 
pradeda varyti smarkią prieštikybinę propagan- 
dą ir pasiryžta iš mokyklų pašalinti religijos dės- 
tymą. Vyskupas visu smarkumu stoja ginti ka- 
talikų reikalus. Jis katedroje pasako smarkų ir 
įtikinantį pamokslą apie neleistiną valdžios ki- 
šimąsi į tikybos reikalus. Pamokslas taip stip- 

riai visus paveikia, kad bolševikai bent dalinai 
yra priversti nusileisti. Ta pačia proga vyskupas 
Jurgis, nepaisydamas bolševikų grasinimų, pa- 
skelbia visiems Vilniaus vyskupijos tikintiesiems 
ganytojišką laišką apie katalikišką auklėjimą. 

Šitoks drąsus ir išmintingas vyskupo elgesys 
savaime jį aukštino bolševikų akyse ir jie ne- 
išdrįsta jam ką nors piktesnio daryti, kad nesu- 
kiršintų liaudies, kuri savo ganytoją labai ger- 
bė. Priešingai, ta pagarba ir jie persiima. 


Iš rankų į rankas 


Per 1919 m. Velykas bolševikai buvo  pri- 
versti iš Vilniaus pasitraukti. Kai jie bėgo mies- 
to gatvėmis, vyskupas Jurgis stovėjo savo kam- 
baryje prie lango ir žiūrėjo. Iš to galima spręs- 
ti, kaip vyskupas J. Matulevičius jautėsi ramus 
ir Dievo rankose. Juk kiekvienas bolševikas ga- 
lėjo paleisti į jį keršto šūvį. Tačiau ne tik tai 
neatsitiko, bet dar priešingai: kai kurie raudon- | 
armiečiai, ji pamatę, atsisveikindami kėlė kepu- 
res. 

Vilnių užėmus lenkams, tuoj buvo paleistas 
kalbos, kad vysk. Jurgis Matulevičius laiminęs 
išeinančius bolševikus. Žinoma, jis į tas tuščias 
kalbas nekreipė dėmesio. 

Po antrojo lenkų sugrįžimo, vyskupo parei- 
gos dar labiau pasunkėja. Nors jis ir stengiasi, . 

kiek pajėgdamas, prisitaikyti prie teisėtų reika- 
lavimų: dalyvaudamas ir lenkų ruošiamuose iš- 
kilmėse ir įvairiose pramogose, bet vis tik spau- 
doje prasideda puolimai ir šmeižimai. To viso 
tikslas, kad vysk. Jurgis Matulevičius greičiau 
apleistų Vilnių. Jis tą supranta ir laukia tinka- 
mos progos. Kenčia iki laikui. 

1920 m. vėl sugrįžta bolševikai. Tik šį kar- 
tą neilgam. Maždaug po savaitės jie pasitraukia, 
Vilnių užleisdami lietuviams. Vyskupas Jurgis, 
be abejo, tuo džiaugėsi ir tikėjosi, kad dabar 
visiškai ramiai galės tvarkyti savo vyskupijos 
reikalus. Jis tuo laiku rašo: „Vilniuje jau perlei- 
džiu šeštą valdžią. Dabar ramu. Vargšė mano 
diecezija. Kai kurie dekanatai liko visai be ku- 
nigų (Mat, kunigai, puolusieji ir šmeižusieji 
vysk. Jurgį prie lenkų valdžios, pasitraukė kartu 
su lenkų kariuomene, bijodami vyskupo baus- 
mės. — Aut.) Dabar gyvenimas grįžta į norma- 
lias vėžes“. 

Deja. Po dviejų mėnesių (1920 m. spalių 
9 d.) lenkai, vadovaujami generolo Želigovskio, 
smurtu užgrobia Vilnių. Vyskupui dabar tenka 
su Jais gyventi visą laiką. Tik juo tolyn, juo 
sunkyn. 

Čia galima paminėti tik keletą atsitikimų, 
kurie vaizduoja sunkią vyskupo Jurgio dalią. 

Lenkams užėmus Vilnių, ir toli nustūmus 
Lietuvos kariuomenę, į Vilnių atvyko Lenkijos 
prezidentas, lydimas aukštų kariškių ir pasaulie- 


61 


čių valdininkų. Vyskupas Jurgis tuoj gavo ofi- 
cialų pakvietimą katedroje atlaikyti pamaldas. 
Tuo tarpu pas vyskupą ateina du Vilniaus ka- | 
pitulos prelatai ir vyskupui pareiškia: 

— Jei ateisi į katedrą laikyti šv. mišių, tai 
būsi užmuštas arba sužeistas. 

Kartu juodu klausia, kas turės mišias laikyti, 
jei toji nelaimė įvyks. Kokia dabar vyskupui 
padėtis? Eis — gresia mirtis. Neis — bus ap- 
šmeižtas, kaip niekinąs Lenkijos vyriausybę ir | 
jos neklausąs. Tad vyskupas griežtai pasako 
prelatams, kad į katedrą ateis ir šv. mišias lai- 
kys, o jei jis bus užmuštas arba sužeistas, tai 
tuo pačiu įvykiu bus suspenduotas kiekvienas 
kuris drįstų laikyti pamaldas. Šitoks energingas 
ir griežtas vyskupo pasakymas taip stipriai vi- 
sus paveikė, kad jam visiškai nieko blogo neat- 
sitiko, nors pamaldas ir atlaikė. 

To negana. Prieš vyskupo rūmus apgyven- 
dinami sekliai, kurių pareiga žiūrėti, kas pas 
vyskupą lankosi. Kartą tie sekliai pamato, kad 
į vyskupo kiemą įvažiuoja įtartinas vežimas. Jis 
kažko pilnas prikrautas ir apdengtas. Sekliai 
bus padarę išvadą, kad čia atvežta ginklai. To- 
dėl tuoj atvyksta policija ir tie patys sekliai da- 
ryti kratos. Jie greitai nutraukia nuo vežimo už- 
dangalą ir pamato, kad vežimas pilnas prikrau- 
tas bulvių ir runkelių. 

Į Vilnių tyčia buvo pakviesti karšti lenkų 
tautininkai, kurie turėjo daryti vyskupui Jur- 
giui Matulevičiui visokių nemalonumų. 

usi Ua 


Vilniaus katedra. Dešinėje — varpinė. 


Taip vyskupas Jurgis atsiranda nepakenčia- 
mose gyvenimo sąlygose. Jo uolus veikimas pa 
ralyžuojamas, visos pastangos skleisti Kristaus 
meilę ir katalikišką vienybę slopinamos. Jis net 
neturi kada laisvai atsikvėpti. Todėl 1921 metų 
pradžioje su skausmu rašo: „Kad Dievas mums 
suteiktų greičiau ramybės. Atmosfera tačiau es- 
ti nepakenčiama. Diena iš dienos nuolatiniai 
įtarinėjimai, juodinimai, šmeižtai. Čia yra tik- 
ros skaistyklos dalelė“. 

Vyskupas Jurgis dar kenčia. Daro, ką sali 
savo ir kitų kančioms palengvinti, bando savo 
valios tvirtumu ir nuoširdumu laužti baisiąsias 
neapykantos užtvaras, tačiau ir supranta, kad jis 
Vilniuje yra nepageidaujamas, o jo darbas ne- 
duoda jokių vaisių. Tad laukia patogios progos, 
kada galės palikti Vilnių ir grįžti prie tiesioginių 
savo vienuolijos reikalų. Vienuolija, jo dvasini 
kūdikis, jam nuolat rūpi. Jis nuoširdžiai rašo 
„Aš nuolat galvoju, kada galėsiu grįžti pas ju 
(marijonus. — Aut.). Bet dabartinėse sąlygose 
negaliu palikti dijecezijos. Kai tik krašto būklė 
bus aiškesnė ir galėsiu pasitraukti, pradėsiu 
belsti į Rymą“. 

Kova prieš vyskupą Jurgį ima dar labiau aš 
trėti. 1923 m. jį pradeda pulti ir spauda. Romo 
prieš jį siunčiami skundai. Ir kuo gi jis kaltina 
mas? Štai kaip aiškinasi pats vyskupas Jurgis 
„Esu kaltinamas, kad į parapijas skyriau tris 
lietuvius kunigus. Bet kur galėjau juos. dėti, je 

ir jie priklauso dijecezijai? Ko turėjau griebtis 
kunigų trūkstant? Sako, kad lenkus kunigus — 
studentus išsiunčiau iš Vilniaus, neleisdamas 
studijuoti, Bet iš ko jie galėjo mokytis? Pav. 
ateina kunigas — studentas ir prašo parapijos, 
nes neturįs ko valgyti; argi duodamas parapi- 
ją aš jį nuskriaudžiau?“ 

Aišku, vyskupo pasiteisinimai piktos valios 
žmonių nenuramina ir vyskupas Jurgis vėl skun- 
džiasi laiške: „(Gal aukščiausias kada nors manęs 
išklausys ir paleis iš to Vilniaus. Kaip mokėda- 
mas prašau Dievą ramybės, taikos ir vienybės, 
nes tokioje atmosferoje sunku gyventi“. 

Ir štai, rodos, ta proga pasitraukti iš kančių 
sūkurio jau arti. Vyskupas Jurgis Matulevičius 
1923 m. vyksta Romon duoti Šv. Tėvui penkė- 
rių metų vyskupijos valdymo apyskaitą, ir ta 
proga prašo Šv. Tėvą atleisti jį iš Vilniaus. De- 
ja, prašymas neišklausomas. Šv. Tėvas jį tik pa- 
guodžia, sustiprina ir duoda vilties, kad kada 
nors bus paliuosuotas. Tad vyskupui Jurgiui su 
skausmu tenka grįžti prie tų pačių pareigų. Grįž- 
damas jaučia, kad kai kurių žymių žmonių jis 
yra nekenčiamas, nesuprastas, jog jis užsiima tik 
Kristaus karalystės darbu. Grįžęs Vilniaus vys- 
kupijos tikintiesiems išleidžia gražų ganytojiš- 
ką raštą, kuriame išsireiškia: „Grįžtu visa širdi- 
mi mylėdamas Šventąjį sostą, gyvai tikėdamas, 
kad jis yra Dievo įkurtas ir siųstas, giliai įsiti- 
kinęs, kad „pragaro vartai jo nenugalės“. 

Nežinia kokiais sumetimais, bet tuo pači 
laiku vyskupas Jurgis kviečiamas Liublino un 
versiteto rektoriumi, Vilniaus universiteto teo 
logijos fakulteto sociologijos profesoriumi. Vy 
kupas Jurgis tų pakvietimų nepriima: jis nori i 
Vilniaus pasitraukti ir tos valandos laukia. 

Ir tenka laukti ilgai. 

Tik 1925 metų pradžioje vysk. Jurgis gau 
na žinių, kad būsiąs atleistas. Ta proga ji 
džiaugsmingai rašo: „Skleidžiami gandai, kai 
būsiu atšauktas iš Vilniaus. Labai džiaugčiausi, 
jei Šv. Tėvas nuo mano pečių nuimtų tą naštą.. 
Tai atgaučiau laisvę ir galėčiau visiškai pasiau 
koti vienuolijai“. 

Ir pagaliau toji laisvės valanda tikrai išmu: 
ša. Po pakartotinų prašymų Šv. Tėvas vysk 
pui Jurgiui leidžia iš Vilniaus pasitraukti. I 

|| ilaians jis išvyksta tyliai, niekam nieko nesa 
"kydamas 1925 metų rugpiūčio 4 dieną, išbuvę 
Vilniaus Čpi Laninas akrų ai manė 

„ kad vyskupas išvyksta atostogų. Išvažiuoj 
/ tiesiog į Romą. Iš čia tuojau Vilniaus vyskupi: 
jos dvasiškijai ir tikintiesiems parašo atsivei 
kinimo raštą, persunkta gilia meile ir nusižemi 
nimu: „Myliu visus žmones, rašo jis. Tiesio 
nesuprantu kaip galima sutaikinti ir širdyje su 
talpinti Dievo meilę ir artimo neapykantą. Pra: 
šau Dievą, kad žmonės ir man atleistų ir dova 
notų, nes dažnai buvau jų pykčio ir kitų blo 
darbų priežastis. Manau, kad man išvykus i 

Vilniaus, pamažu užmirš mane ir dėl mano as- 
mens nustos rūstinę Dievą. Te Dievas laimina 
visus“. 

O savo vienuolijos nariams ta pačia proga 
rašo: „Savo maldose prisiminkite ir mane jau 
kaip vargšą vienuolį, kuris nori būti nežinomas 
ir nieku laikomas, kad galėtų dar karščiau Die- 
vą mylėti ir ištikimai jam tarnauti ir skleisti jo 
garbę“. 

Vyskupo Jurgio atsistatydinimas visiems 
vilniečiams padarė didelio įspūdžio. Jo priešai 
nesitikėjo tokio ramaus pasitraukimo. Todėl 
tuoj pajuto jo asmens kilnumą ir taurumą. Lie- 
tuviai į atsistatydinimą pažiūrėjo kažkaip keisto- 
kai. Esą, vyskupas tyčia apleidęs Vilniaus lietu- 
vius, palikdamas juos be jokios globos. Tačiau 
vyskupas Jurgis viename savo laiške į tuos prie- 
kaištus atsako: „Ne dėl to išvykstu iš Vilniaus, 
kad būčiau norėjęs išvengti kryžių, šmeižtų. Tai 
padarė susidariusi situacija“. 


Sventajame mieste 


Vyskupas Jurgis Matulevičius visą laiką 
buvo vyriausias Marijonų Vienuolijos vadas. 
Jis nuolat susirašinėja su visais vienuolynais, 
duodamas patarimų ir nurodydamas veikimo 
barus. Būdamas Vilniaus vyskupu, pertvarko 
„ vienuolijos įstatus, pritaikydamas prie naujųjų 

bažnytinių teisių. Rašo smulkesnes vienuoliško 
jo gyvenimo taisykles, vadinamas instrukcijo- 
mis, Bet vis tik jis jautė, kad Vienuolijai pilnai 
atsiduoti negali, nes neleidžia ganytojavimo pa- 
reigos. 
Tad savaime aišku su kokiu džiaugsmu Ro- 
moje imasi Vienuolijos tvarkymo darbų, kurių 
jaunoje vienuolijoje visuomet yra labai apsčiai. 
Pirmiausiai jis čia imasi organizuoti centrinį Ma- 
rijonų namą su tarptautine saviems studentams 
kolegija. 
Bet ir vėl kaip neilgai vyskupas Jurgis džiau- 
giasi savo noru: būti užmirštam ir nežinomam. 
Tuo laiku buvo visiškai nutrūkę santykiai 
Lietuvos valstybės su Apaštalų Sostu. Reikėjo 
sumanaus ir išmintingo vyro, didelių gabumų ir 
aukšto autoriteto žmogaus, kuris tą viską ati- 
taisytų ir sutvarkytų. Tokį asmenį  Apaštal 
Sostas pasirenka vyskupą Jurgį Matulevičių. 
1925 m. rugsėjo 1 d. buvęs Vilniaus vysku- 
pas Jurgis pakeliamas tituliariniu Adulitanijos 
arkivyskupu ir paskiriamas si labai plačiomis 
teisėmis Apaštališkuoju Lietuvos Vizitatoriumi. 
Šv. Tėvas čia Lietuvai parodė nepaprastai tėviš- 
ką meilę, nes Bažnyčios istorijoje tai tik retas 
įvykis, kad popiežius kaip savo įgaliotinį siųs- 
tų tos pačios tautos žmogų, gerai žinantį savo 
tautiečių gerąsias ir blogąsias puses. Tokio įga- 
liotinio paskyrimas Lietuvos katalikus pradžiu- 
gina, o jų priešus nugąsdina, nes arkivyskup 
Jurgio asmenybė buvo didi, be jokių priekaiš 

Romoje Tėvų konventualų vienuolynas, kuriame trumpą laiką gyvena, iš Vilniaus 
išvykęs, ark. Jurgis Matulevičius. Kambarys pažymėtas kryželiais. 


Bažnytinės provincijos įsteigimas 


Arkivyskupas Jurgis Lietuvon atvyko 1925 
metų gruodžio 13 d. Stotyje jį iškilmingai pasi- 
tiko dvasiškijos atstovai, svetimų valstybių pa- 
siuntiniai, organizacijų atstovybės ir minios 
žmonių. Vilniaus kankiniui ir aukštam Apaštalų 
Sosto Vizitatoriui buvo keliamos džiaugsmin- 
gos ovacijos. Atvykęs apsigyvena Kauno Mari- 
jonų vienuolyne. 

Nieko nelaukdamas arkiv. Jurgis tuoj imasi 
darbo: įkurti nepriklausomą Lietuvos bažnytinę 
provinciją, nes ligi šiol Lietuvos bažnytiniai rei- 
kalai priklausė Prūsijos ir Lenkijos arkivysku- 
pijų. Todėl, padedamas vysk. Pr. Karevičiaus, 
vysk. J. Skvirecko ir protonotaro A. Faidutti, 
Lietuvą suskirsto į penkias vyskupijas, parenka 
joms kandidatus į vyskupus ir 1926 metų kovo 
mėnesį su projektu išvyksta Romon. Projektas 
Romoje priimamas be jokių pataisų ir balan- 
džio 5 d. paskelbiamas Lietuvos Bažnytinės 
Provincijos įsteigimas. Ministeris pirm. Dr. L. 
Bistras vyriausybės vardu tuoj arkiv. Jurgiui 
padėkoja laišku už taip naudingą darbą, o žy- 
mesniųjų organizacijų vadai ir veikėjai dėkingu- 
mo ženklan jam įteikia Lietuvos kryžių albumą 
su savo parašais. 

Šis darbas arkiv. buvo sunkus, nes a nu- 
galėti daug kliūčių. 

Ark. Jurgis Matulevičius — Vizitatorius Lietuvoje, 


Už vandenyno 


Grįžęs iš Romos, arkiv. Jurgis ima rengtis 
Amerikon. 1926 m. birželio 16—20 d. Čikagoje 
įvyko tarptautinis eucharistinis kongresas. Ta 
proga panoro nuvykti ir arkivyskupas. Jį ten 
traukė ne didingos iškilmės, bet pirmiausiai no- 
ras ir reikalas aplankyti savo vienuolijos namus, 
susipažinti su Amerikos lietuviais, sustiprinti 
jų religinę ir tautinę dvasią. 

Amerikos lietuviams arkiv. Jurgio  Matule- 
vičiaus atvykimas buvo labai džiugi žinia, bet 
pačiam arkivyskupui, nestiprios sveikatos vy- 
rui, nuovargio ir sunkaus darbo dienos. 

Amerikoje arkivyskupas Jurgis dalyvauja. 
visose didžiosiose kongreso iškilmėse ir lietuvių 
sekcijos susirinkimuose. Kongreso metu jį ypač 
išvargina paskutinė iškilmingoji procesija, ku- 
rios metu staiga visus užklupo smarkus lietus ir 
kiaurai permerkia. Ark. Jurgis taip buvęs perli- 
jęs, kad ant jo nelikę sauso siūlo. Tad žmogui, 
turinčiam kaulų džiovą, tas smarkiai pakenkė ir 
atėmė daug jėgų. 

Po kongreso taip pat nėra kada ilsėtis. Iš | 
lietuviškųjų parapijų pradeda plaukti prašymai 
atvykti ir juos aplankyti. Ark. Jurgis visų pra- 
šymus patenkina. Dar prieš kongresą jau buvo 
pašventinęs naują šv. Antano bažnyčią Cicero 
Illinois. 

Ark. Jurgio Matulevičiaus iškilmingas sutikimas Amerikoje. 


Parapijų lankymas buvo sunkus darbas, nes 
lankymui laikas buvo labai nepatogus: patys di- 
dieji vasaros karščiai. Tačiau per tris mėnesius | 
jis spėja aplankyti arti 100 parapijų, kurios vie- | 
na nuo kitos pasitaikydavo ir gana toli. O taip 
lankant koks malonumas ar poilsis? Nuolat 
įtemptas darbas, kuris išsunkia jėgas iki pasku- 
tinio lašo. Per tą laiką ark. Jurgis kasdien turi | 
laikyti iškilmingas pamaldas, sakyti po du, o 
kartais 3—4 pamokslus. Po bažnytinių iškilmių 
tuoj salėje vykdavo priėmimai — susirinkimai, 
užsitęsdami iki kelių valandų. Gerai, kur pasi- 
taikydavo erdvios ir patogios salės. Bet daž- 
niausiai jos būdavo žemos, sausakimšai prigrūs- 
tos žmonių. Oras už pusvalandžio pasidarydavo 
nepakenčiamai tvankus ir slopinąs, o atidarius 
langus pūsdavo nejaukus skersvėjis. Ir tokiomis | 
valandomis arkiv. Jurgis turėdavo atsakinėti į 
sveikinimų kalbas. Amerikos lietuviai kunigai 
stebėjosi arkiv. Jurgio patvarumu ir kantrybe. 
Jiems buvo nesuprantama, kaip jis gali tiek | 
daug ištesėti? 4 

Tačiau arkiv. Jurgio veido giedrumo neap- 
temdydavo joks nuovargis, dvasinio susitelki- 
mo neišblaškydavo joks triukšmas. Kur jis at- 

"vykdavo, ten pakildavo ne tik religinė nuotaika, 
i bet ir tėvynės meilė smarkiau suplakdavo ypač 
jaunimo širdyse. 
: Arkiv. Jurgis amerikiečiams, technikos, tem- 
| po ir prabangos žmonėms, savo pamoksluose ir 

Ark. Jurgis Matulevičius tarp Amerikos lietuvių vaikų. 


kalbose nuolat primindavo pareigą siekti aukš: 
tesnio dvasinio gyvenimo. Ir amerikiečiai tokį 
įspėjimą priimdavo nuoširdžiai, nes jis plaukė 
iš širdies, jau gyvenančios aukštu dvasiniu gy- 
venimu. Jam už tai visi lietuviai ir net kitatau- 
čiai atsidėkoja ir gražiu visur sutikimu ir vertin- 
gomis dovanomis, 

Arkiv. Jurgis Amerikoje palieka ne tik gra- 
žų prisiminimą, bet ir amžiną paminklą. Jis susi-: 
rūpina lietuvybės išlaikymu priaugančioje kar- 
toje. Tam reikalingos mokyklos su religinio ir 
tautinio auklėjimo dvasia. Todėl arkiv. Jurgis 
galutinai įsteigia Marian Hils bernaičiams kole- 
giją, kuri ir šiandien puikiausiai klesti Mariana- 
polyje, o Marian Hills dabar veikia Marijonų 
kunigų seminarija. Iš šių dviejų auklėjimo įstai- 
gų dabar nuolat sklinda tikėjimo ir lietuvybės 
spinduliai. Ir tai buvo paskutinis arkiv. Jurgio: 
Matulevičiaus darbas Amerikoje. 


Paskutiniai darbai 


Arkiv. Jurgis Lietuvon grįžta labai išvargęs; 
o čia laukia nauji rūpesčiai ir dideli darbai. Tad 
nė kiek nepasilsėjęs jų ir imasi, Dabar visos jo 
pastangos nukreipiamos kuo greičiausiai suda- 
ryti konkordatą su Apaštalų Sostu. Deja, sąly- 
gos buvo pasunkėjusios, nes valdžioje jis rado 
žmones ne tik tam darbui nepalankius, bet visiš- 

Ark. Jurgis Matulevičius Amerikoje 


rungtynes 


žiūri sporto 


kai priešingai nusistačiusius. Pats Apaštališka- 
sis Vizitatorius sutinkamas šaltai. Net pasitaiko 
įvykių, kad arkiv. Jurgiui einant gatvėmis, jį 
pradeda užkabinėti nepažįstami valkatos, gar- 
siai numesdami paniekos ir įžeidimų žodžius, c 
kartą net užpuola tampyti už drabužių. Tačiau 
arkiv. Jurgis į tai nekreipia dėmesio ir net nie- 
kam nesiskundžia. 

Valdžia susitarimą vilkina ir net daro kliū-: 
čių. Derybos tesiasi kelis mėnesius. Arkivysku- 
pas kartais iš pasitarimų grįžta taip išvargintas 
ir rūpesčių nukamuotas, kad negali nei pastovė- 
ti nei pavalgyti, o naktį miegoti. Piktos valios 
žmonių užsispyrimas jam išspaudžia ašaras, bet 
negali palaužti jo tvirtos valios. 

Priešai nugalimi jo ramumu ir meilumu, gi 
lia dvasia ir išmintimi. Aišku, šitoki reiškiniai 
arkivyskupo Jurgio Matulevičiaus jėgas ne stip- 
rino, bet diena iš dienos silpnino. 

O kur šalia oficialių darbu dar privatūs dar- 
bai. Retkarčiais arkiv. Jurgis vyksta iš Kauno 
Marijampolėn į centrinį Lietuvos marijonų na: 
mą; ten sako konferencijas, su visais tariasi, ne- 
rodydamas jokios aukštesnės savo valdžios. Su 
kuo kur susitinka, ten ir šnekasi: ar kambaryje, 
ar sode, ar tamsaus koridoriaus kampe. 

Jam rūpi ir kiti vienuolynai: jo paties įsteig- 
tasis Vargdienių Seserų Marijampolėje, Bene 
diktinių Kaune, Kazimieriečių Pažaislyje. Jam. 
brangu ir pasaulininkų organizacijos. Uoliai da- 

lyvauja jų suvažiavimuose, susirinkimuose, pa- 
sakydamas nuoširdžių kalbų. Peržiūri ir pataiso 
Katalikų Veikimo Centro įstatus. Žodžiu, kur 
tik Dievo ir artimo meilė šaukia, ten jis skubina- 
si, Bet tie visi darbai taip iščiulpia arkivyskupo 
jėgas, kad jis nebeišlaiko ir krinta ligos bei ne- 
lauktai greitos mirties patalan. 
Skaudžioji liga 
1926 m. gruodžio 17 d. susidariusi naujoji 
tautininkų vyriausybė sutinka su šventuoju Tė- 
vu tartis. Tad arkivyskupas Jurgis, ministerių 
kabineto pirmininko A. Voldemaro prašomas, 
imasi ruošti naują projektą susitarimui su Apaš- 
"talų Sostu. Tą projektą arkivyskupas baigia 
1927 m. sausio 20 dieną. Ant rytojaus, pridėjęs 
dar savo prašymą, tą projektą išsiunčia Romon. 
Tai pats paskutinysis darbas: sujungti tautą su 
šv. Sostu nauja sutartimi, nes tos pačios dienos 
vakarą arkiv. Jurgis pasijunta nesveikas ir jau 
nieko nevalgo. Namiškių prašyte prašomas nu- 
eina kiek anksčiau gulti. Tačiau naktį jį suima 
nepakenčiami skausmai. Pakviesti gydytojai nu- 
taria, kad yra pavojingas aklosios žarnos užde- 
gimas ir skubiai reikalinga operacija. 
Ryte ligonis nešte išnešamas į prof. Hagen- 
„ torno ligoninę, kur skubiai padaroma operacija, 
bet, deja, pavėluotai, nes žaizda jau buvo trūku- 
si. Vis tik dar tikėtasi, kad viskas baigsis gerai, 
nes ligonis po operacijos jautėsi neblogiausiai. 

Šventa ir apaštališka mirtis 


Deja, po trijų dienų liga ima krypti blogo- 
jon pusėn. Širdis pradeda veikti nenormaliai, 
pulsas tarpais nesuskaitomas, temperatūra vis 
kyla. 

Sausio 26 d. ligonis šv. Komuniją jau priima 
kaip Vijatiką. Ryte arkivyskupas skundžiasi, 
kad esą dar didelių ir svarbių darbų, o jau tos 
pačios dienos vakare slaugančiai gailestingai se- 
sutei tarė: 

— Bus gana, keliausiu amžinybėn! 

Matyt, ligonis jautė, kaip jo jėgos baigia iš- 
sekti. Ir tikrai tą dieną nuo 10 valandos jam da- 
rosi vis blogiau ir blogiau. Kvėpavimas sunkus, 
retkarčiais girdisi skausmingas vaitojimas. 

Vakaro 10 valandą prie ligonio lovos priei 
na kun. Ign. Česaitis ir atsiklaupęs, bučiuoda- 
mas ranką, taria: 

— Ekscelencija, atėjau aplankyti. 

Ligonis, glostydamas jo galvą, atsakė: 

— Ačiu, tau ir visiems. Mane jau maitina... 
Bėk namo... 

Kun. Česaitis nuliūdęs atsitraukia. 

Ligoniui nuolat po oda leidžiami stiprin 
vaistai. Iš jo lūpų girdėti tylūs vaitojimai, sku- 
būs alsavimai. Gydytojas jau įspėja apie artim. 
mirtį, sakydamas, kad ligonis ryto vargiai besu- 
lauks. 

Tada kun. I. Čėsaitis vėl prisiartina prie li- 
gonio ir prie lovos atsiklaupęs tarė: 
— Ekscelencija, prašau palaiminti Vienuoli- 
ją. 
Arkivyskupas Jurgis padeda rankas ant jo 
galvos, daro ant jo kaktos kryžiaus ženklą ir 
pakartotinai ištaria: 

— Rikiuokitės, pasišvęskite. Rikiuokitės ir 
aukokitės. 

Čia pakelia ranką ir laimina. Nuleidžia ją 
vėl ant kun. Česaičio galvos, kelis kartus švel- 
niai užgauna veidą, lyg tvirtindamas Vienuoli- 
jai teikiamą palaiminimą. Ir ligonio ranka visiš- 
kai nusvyra ant atsilankusio galvos. 

Po valandėlės atsistojęs kun. Čėsaitis klau- 
sia: 

— Ekscelencija, gal suteikti Tamstai Pasku- 
unį Patepimą? 

— Gerai. Šįryt priėmiau Vijatiką. Duok pa- 
tepimą... 

Po visų apeigų ligonis vėl tarė: 

— Dabar gali eiti namo. Pasilsėk... 

Pasitraukus kun. Česaičiui, arkivyskupas ima 
kalbėti kažkokios psalmės žodžius, paskui vys- 
kupiškai sudėjęs rankas ir pusračiu atskyręs, 

| laimina. Tai buvo paskutinis jo palaiminimas vi- 
siems jo vienuolijos nariams, pažįstamiems, 
draugams, visai tautai. Tai paskutinis jo atsi- 

"Sveikinimas. 

Ligonis po to ima nerimti, stumia nuo savęs 
antklodę. 


Nuo piemenėlio iki arkivyskupo 6. 8i 


| 


Ir štai nepaprastas įvykis! 
Arkivyskupas Jurgis, pažvelgęs į šalia sto 

vinčią slaugę, klausia jos:. 
— Kuo tu vardu? 


— Juozapa, — atsako ši. 
— Klaupkis ir kalbėk su manimi, — įsako 
ligonis. 


Sesuo atsiklaupia, o arkivyskupas, uždėjęs 
ant jos galvos ranką, pradeda kalbėti: 
— Aš, Juozapa, Viešpaties tarnaitė, į Aukš: 
čiausiojo rankas sudedu tris paprastuosius įžą- 
dus neribotam laikui. 
Sesuo Juozapa kiekvieną arkivyskupo žod 
pamaldžiai pakartoja. 
Ligonis savo žodžius taip aiškiai ir garsiai 
taria, kad manyta, jog jam grįžta sveikata. Bel 
tai buvo tik paskutinis uolaus ganytojo meilė: 
pasireiškimas sielų išganymo darbe. 
Ryto antrą ir trečią valandą jo pulsas jau p 
suskaitomas. Ligonis darosi ramesnis, alsavimai 
lėtesnis. Joki vaistai nieko nepadeda. Ir arkivys- 
kupas Jurgis sausio 27 d. 3 val. 45 min. ramiai 
be skausmų ir dejavimų, su šypsena veide už 
miega amžinojo poilsio miegu, eidamas 56 mė 
tus. 
Jo sielą palydi aša.os ir maldos... 
Jo ankstyva mirtis, kaip sako visą amži 
kartu su arkivyskupu gyvenęs vysk. Pr. Būčy 
buvo kantrybės, sąžiningumo ir darbštumo at 
ka. Tas tris dorybes arkivyskupas Jurgis labiat 
branginęs už savo gyvybę. . 

Ark. Jurgis Matulevičius ką tik miręs 


Laidotuvės 


Reta kuri žinia į visuomenę padaro tokį ne- 
tikėtai skaudų įspūdį, kokį padaro visai Lietu- 
vai arkiv. Jurgio Matulevičiaus mirtis. Žodžiu, 
telefonu, telegramomis ir spauda gandas žaibo 
greitumu aplekia visus Lietuvos kampus. , 


Kauno Arkivyskupas Metropolitas J. Skvi- 
reckas paskelbia raštą, pareikšdamas, kad mirė 
tas, kuris „visą amžių karštai mylėjo Dievą ir 
visu atsidėjimu tarnavo Bažnyčiai“. Todėl įsako 
visiems klebonams ir bažnyčių rektoriams, kad 
už arkiv. Jurgio sielą atlaikytų iškilmingas pa- 
maldas ir per tris dienas ryte, vidudienį ir va 
kare skambintų bažnyčios varpais. 

Už vis labiausiai sujunda Kaunas. 

Sausio 27 d. vakarą prie Dr. Hagentorno li- 
goninės susirenka arti tūkstančio žmonių paly: 
dėti velionį į Marijonų bažnyčią. Sugaudžia vi- 
sų Kauno bažnyčių varpai. Išsitiesia organizuo- 
tų studentų ateitininkų, dvasininkų, įžymių vei 
kėjų eilės. Ant studentų pečių gatvėje iškyla di- 
delis tamsus ąžuolinis karstas. Iš Kauno kunig 
seminarijos choro lūpų pasigirsta  šiurpulin 
psalmės aidai. Visai procesijai vadovauja Apaš 
tališkojo Vizitatoriaus patarėjas prel. Dr. Alo 
yzas Faidutti. . 

Procesija slenka lėtai, o jos palydovų skai 
čius vis auga ir auga. 

Ark. Jurgis Matulevičius (dešinėje) pašarvotas Marijonų bažnyčioje, o kairėje 


Kauno bazilikoje. 


Marijonų bažnyčioje karstas padedamas ant 
paprasto žemo katafalo ir atidaromas. Tikintie- | 
ji išvysta jau ramiai begulintį tą, kuris savo gy- 
venime nežinojo poilsio. Per ištisą sausio 28 
dieną slinko eilių eilės pro tą karstą, slinko ty- 
liai ir susikaupusiai. Čia rinkosi visų pažiūrų 
ir profesijų žmonės. Arkiv. Jurgis kažkaip neti- 
kėtai pasidaro visiems dar brangesnis ir artimes- 
nis, negu pirmiau. 

Ateina pagarbos atiduoti ir Valstybės Prezi- 
dentas A. Smetona, ministeriai ir aukštieji ka 
riškiai. 

Vakare dar su didesnėmis iškilmėmis arkiv 
Jurgio kūnas pernešamas į Kauno baziliką. Pro- 
cesijai vadovauja arkiv. Pr. Karevičius MIC. 
Šį vakarą tikinčiųjų ir organizacijų tiek gausu, 
kad Vilniaus gatvė pertrumpa. Ji tvinte užtvinus 
choro garsų ir mirgančių žvakių šviesų. Sausio 
29 d. nuo ankstyvo ryto nuolat už mirusįjį lai- 
komos šv. mišios, o žmonių būreliai tyliai mel- 
džiasi ir rauda. 11 val. Kauno bazilikon, galima 
sakyti, susirenka visa Lietuva: pradedant Vals- 
tybės Prezidentu ir baigiant vargingiausia tar-| 
naite bei mažu vaikeliu — visi susirinko į laido-- 
tuves. Erdvi bazilika vos pajėgia visus sutalpin- 
ti. Čia visi Lietuvos vyskupai, ministeriai, sei- 
mas, diplomatai, karininkai, profesoriai, studen: 
tai, itin gausu moksleivijos. Iškilmingas šv. mi- 
šias celebruoja Kauno arkivyskupas metropoli- 
tas J. Skvireckas, giedant Valstybės operos cho- 

Ark. Jurgis Matulevičius, vadovaujant visiems Lietuvos vyskupams nešamas į 


Kauno bazilikos kriptą. 


rui, o ašaros išspaudžiantį pamokslą pasak 
vysk. M. Reinys. 

Po jaudinančių pamaldų kūnas nunešamas į 
bazilikos požemį ir čia laikinai padedamas. Atsi- 
sveikinant pasakyta 10 kalbų. Iš vien su ašaro- 
mis maišosi „Viešpaties Angelas“, o žmonės 
skirstosi labai nenoringai. 


Sutartinis aidas 


Po arkivyskupo Jurgio Matulevičiaus mir- 
ties ištisą savaitę ir žmonių tik tekalbėta ir spau 
dos terašyta, kad Lietuva neteko nepaprasto 
asmenybės. Plačiai iškelti jo darbai, dar pla- 
čiau jo gyvenimo taurumas ir sielos šventumas. 
„Dvasios galiūnas; ideališkasis dorintojas; di 
džiausias žmogus, kurį mūsų tauta kada nor 
amžių bėgyje yra turėjusi; Kristaus Bažnyčios 
apaštalas; jaunimo tėvas ir auklėtojas; gilus 
mokslininkas; visuomenės darbininkas; krikš- 
čioniškų dorybių nešėjas ir skiepytojas; nenu- 
vargstąs meilės skelbėjas“ ir t. t. Tai buvo nuo- 
latiniai atsiliepimai apie jo asmenį. Bet tarp t 
įvairių pavadinimų spaudoje buvo galima daž- 
niausiai užtikti toki išsireiškimai: „Šventas Vy- 
ras; Žmogus švento gyvenimo; tobula asmeny- 
bė; spinduliuojanti šviesa“. Šitoki arkivysku- 
pui Jurgiui skiriami išsireiškimai rodo, kad jis 
savo gyvenime padarė ne tik daug naudingų 


darbų, bet ir šventai gyveno. Tuo visuomenė 
buvo įsitikrinusi iš jo darbų ir pavyzdžių. Ir 
todėl jo mirties pranešimuose niekur nebuvo 
pastebėta, kad kas jo sielą pavestų Dievo gai- 
lestingumui, ar būtų žadėję už jį melstis, bet ran- 
dame!) tokius posakius: „Prašom Tavęs melsti 
Viešpatį mums ištvermės...“ arba: „Šventasis 
Vyre, užtark mus pas dangiškąjį Tėvą ir melsk 
jo mums pagalbos...“. Reiškia, žmonės tikėjo, 
kad jis po mirties yra pas Dievą jau garbėje ir 
ne jis žmonių maldų reikalingas, bet patys žmo- 
nės jo užtarymo. 

Jei gyvam asmeniui toki rinktiniai išsireiški- 
mai kartais taikomi, galima būtų suabejoti jų 
nuoširdumu ir teisingumu; bet kai taikomi miru- 
siam, tai abejoti negalima. 

Kad iš tikrųjų arkivyskupas Jurgis Matule- 
vičius buvo brangi asmenybė ne tik Lietuvai, 
bet ir Apaštalų Sostui, galima spręsti iš šito 
įvykio. Kai šv. Tėvo sekretorius kard. P. Gas- 
parri sužinojo apie arkiv. J. Matulevičiaus mirtį, 
sušuko: „Tai baisi nelaimė“. Taip jis visų buvo 
branginamas, mylimas ir vertinamas. 


1) „Rytas“ 1927, Nr. 22 (908). 

Neužmirštamasis 


Slenka dienos, mėnesiai, metai. Arkivyskupo | 
Jurgio Matulevičiaus palaikai ilsisi bazilikos 
požemyje. Tačiau jis rodosi dar gyvas ir gyvena | 
su gyvaisiais. Tai spaudoje, tai žmonių lūpore 
nuolat minimas jo vardas, gėrimasi jo dvasia, 
stebimasi jo darbais. 

Kada tik atidarytas bazilikos požemis, vi- 
suomet prie jo karsto dega pora žvakių, o nere- 
tai rasi ir vieną kitą asmenį paskendusi tylioje 
maldoje. Ir miręs jis traukia prie savęs, guodžia, 
stiprina. Žmonės tą jaučia ir savaime sunkesnėse 
valandose ima šauktis maldoje jo pagalbos. 

Bet itin brangus jis pasilieka marijonams, 
kaip Vienuolijos Atnaujintojas ir Tėvas. Taip | 
jiems norėtųsi jį turėti arčiau, kad kuo dažniau- 
siai galėtų jį aplankyti ir dvasia pasikalbėti. To- 
dėl pamažu bręsta noras arkivyskupo Jurgio 
kūną iš bazilikos požemių išimti ir perkelti ki- 
tur. Tai daryti dar verčia ir kitos priežastys. 

Kiekvieną pavasarį, kai smarkiai išsilieja 
Nemunas ir Neris, bazilikos požemiai yra pilni 
vandens. Vanduo išsilaikydavo labai ilgai. Jau 
1929 metais toks potvynis užlieja visą rūsį. Ar- 
kivyskupo karstas buvo visiškai apsemtas ir iš- 
keltas. Į tai maža kreipta dėmesio, nes jis buvo 
palaidotas dviejuore karstuose: aklinai užnituo- 
tame metaliniame ir ąžuoliniame. Taigi vanduo, 
rodos, kūno pasiekti negali. Tačiau, kai vanduo 

Kauno bazilikos rūsys. Prieš ark. Jurgio Matulevičiaus karstą dega dvi žvakės. 


atslūgo, karstas rastas ant šono. Jį atstatant į 
vietą, iš karsto išsiliejo raudonos spalvos van- 
duo. Tad buvo aišku, kad vanduo yra kokiu 
nors būdu pasiekęs kūną ir nuo fioletinių rūbų 
nusidažęs. Bet ką gi daryti? Karstas ir toliau 
liekasi toje pačioje vietoje. 

Tik 1934 m., švenčiant Marijonų Vienuolijos 
atnaujinimo 25 metų sukaktį, nutarta garbin- 
guosius palaikus perkelti Marijampolėn. Kauno 
arkivyskupas J. Skvireckas tam pritaria, o Vil- 
kaviškio vysk. A. Karosas leidžia arkiv. Jurgį 
palaidoti Marijampolės parapijos bažnyčios 
Švč. Jėzaus Širdies koplyčioje. Kūno perkėlimo 
iškilmės paskirtos spalių 24—25 dieną. 

Karstas iš požemio buvo išimtas dalyvaujant 
Kauno miesto gyd. S. Virkučiui, Dr. A. Gyliui, 
Kauno Kapitulos atstovui kan. P. Dogeliui, po- 
licijos atstovams ir Marijonų  Vyresniesiems. | 
Atidarius metalinį karstą, jame rasta daug van- 
dens. Skiedros visiškai supuvusios, rūbai, ypač 
alba, taip pat apipuvę. Tačiau iš karsto nesijau- 
tė jokio dvokimo. Dalyviams buvo aišku, kad | 
tame pačiame karste laidoti antrą kartą negali- 
ma. Bet kaip perkelti į naują karstą? Juk miru- 
sio kūną, kuris mažiausiai penkeris metus mirko 
vandenyje, baugu ir paliesti. Bet visų nustebimui 
arkivyskupo Jurgio kūnas buvo ir sveikas ir toks 
stangrus, kad visiškai be jokios baimės buvo ga- 
lima perkeltiįnaują metalinį karstą vien tik rankų 
pagalba. Kūnas visiškai kietas, tik kiek tamses- 

Šitame karste dabar ilsisi ark, Jurgio Matulevičiaus kūnas Marijampolės 


parapijos bažnyčioje. 


nės spalvos. Dvokimo visą laiką nesijautė jokio 

Kūną perkėlus į naują karstą, išdžiovinti rū- 
bai ir permirkęs kūnas. Metalinis karstas įdeda- 
mas į naują ažuolinį karstą. Taip pasiruošta kū- 
no perkėlimui. 


Gedulingas džiaugsmas 


Kūno perkėlimo iškilmės prasideda Kaune 
spalių 24 d. 7 val. Kauno Marijonų bažnyčioje 
Tėvas Generolas A. Cikoto atlaiko iškilmingas 
šv. mišias. Nedidelė bažnytėlė negali sutalpinti 
visų žmonių. 

Mieste sujudimas. Apie trečią valandą po 
pietų bazilikos šventoriun pradeda rinktis visų 
Kauno bažnyčių gedulingosios procesijos, il 
giausios eilės organizacijų, studentijos, moks 
leivijos. Atvyksta ir Respublikos Prezidentas 
A. Smetona, visi ministeriai, aukštieji kariškiai 
ir valdininkai. Pasirodo, kad arkv. Jurgis Matu 
levičius ir po septynerių metų dar tebėra bran 
gus, už tat visi nori jį pagerbti. 

Netrukus geležinkelio stoties link pasijudin 
didžiulė procesija, kuriai vadovauja Kauno ar 
kivyskupas metropolitas J. Skvireckas, asistuo 
jamas gausaus būrio dvasiškijos. Ir vėl gatvės 
aidi liūdni choro garsai, kaip ir prieš septyne 
rius metus. Lyja smarkus lietus, bet žmonių mi 
nios. Arkivyskupas Jurgis grįžta savo gimtojo 
parapijon, kaip gi jo nepalydėti. 

Karstas įdedamas į atskirą vagoną, išpuoštą 
žalumynais ir vainikais. Daugelio palydėjusių 
ašaros maišosi su lietaus lašais. . 

Traukinys pasijudina. Arkivyskupo Jurgio 
karstą lydi septyni vyskupai: arkiv. Pr. Karevi- 
čius MIC, Telšių vysk. J. Staugaitis, Panevėžio 
vysk. K. Paltarokas, Kaišedorių vysk. J. Kukta, 
Vilkaviškio vysk. koadjutorius M. Reinys, Pod- 
liachijos (iš Lenkijos) vysk. H. Przedzieckis, 
vysk. P. Būčys MIC, Marijonų Generolas A. 
Cikoto, Lenkijos Marijonų atstovai ir per 
30 kunigų. 


Kazlų Rūdos katalikai jau iš anksto laukia 
ateinant traukinio. Jie nori ne tik pagerbti ar- 
kiv. Jurgio palaikus, bet ir patį karstą pamatyti. 
Stoties viršininkas atidaro vagoną. Giliu atdū- 
siu, o kai kas ir atsiklaupęs, palydi traukinį Ma- 
rijampolėn. 

Nors lyja smarkokas lietus, tačiau Marijam- 
polės parapijos šventorius jau nuo 5 valandos 
vakaro pilnas žmonių. 6,35 min. suskamba baž- 
nyčios varpai. Tai ženklas, kad tuo momentu iš 
Kauno išėjo traukinys, veždamas arkiv. Jurgio 
karstą. Žmonės ima rinktis dar gausiau. Daugu- 
mos rankose žvakės. Pro vartus įslenka gedulu 
perrištos organizacijų, vėliavos, o paskui jas il- 
gos virtinės narių. Kuo gausingiausiai pasiro- 
do Marijampolės moksleivija su savo pedago- 
gais. 

Geležinkelio stotyje susikimšimas neorgani- 
zuotos visuomenės. Stoties perone išsirikiuoja 
ginkluota kareivių garbės kuopa su įgulos vadu 
pulk. A. Svilu priešakyje. Kariuomenės užpaka- 
lyje sustoja 26 organizacinės vėliavos. Kitą pero- 
no pusę užima dvasiškija. Vien kunigų procesijo“ 
je pasitikti karsto atėjo 65, o klierikų ir vienuolių 
lių 90. 

Traukiniui stotyje sustojus, išlipa vyskupai 
it kiti palydovai. Prie papuošto vagono prieina 
aukštieji Marijampolės inteligentai ir iš vagono 
išneša arkiv. Matulevičiaus karstą, lyg parody- 
dami, kad jiems malonu į savo miestą sulaukti 
tokius garbingus palaikus. 

Tuo tarpu karo orkestras groja gedulo mar- 
šą, kariuomenė gerbia ginklu, o vėliavos žemai 
nusilenkia prieš karstą, kurį tuojau ant savo pe- 
čių paima vienuoliai marijonai. Išmuša didingas | 
ir gilios tylos momentas. 

Karstas uždedamas ant aukšto katafalio, ku- 
ris buvo parengtas ant sunkvežimio, viso api- 
pinto vainikais ir gėlėmis. Procesijai vadovauja 
penki vyskupai, apsirengę pontifikaliniais rū- 
bais. 

Pasijudina procesija. Paskui karstą eina ka- 
ro orkestras, giminės, inteligentija ir kariuome- 
nė.. Iš šalių viso kilometro ilgumo procesiją ap- 
supa špaleriais fakelų nešėjai, kurių buvo iki 
200. 

Į šias pasitikimo iškilmes buvo sujudę eiti 
visi Marijampolės parapijos kaimai. Tik jų pa- 

Marijampolės parapijos ir vienuolyno bažnyčia. De- 
šinėj Šv. Jėzaus Širdies koplyčia, kurios viduje pa- 
laidotas ark. Jurgis. 


siryžimus sulaiko prasidėjęs smarkus lietus. Ki- 
taip kaimai būtų likę pustuščiai. Arčiau bažny- 
čios gatvėse žmonių dar daugiau, o Vytauto 
gatvėje laukia išsirikiavusi kariuomenė. Pasiti- 
kimo iškilmėse dalyvavo apie 7000 žmonių. 

Po mišparų ir pamokslo žmonės pro karstą 
plačia juosta bažnyčioje slinko 35 minutes, ati- 
"duodami pagarbą garbingiems palaikams. 

Budėjimas prie karsto tęsiasi visą naktį. 
Žmonėms praretėjus prie karsto suklaupia dvy- 
lika Vargdienių Seselių, o per 100 jaunimo pra- 
deda giedoti rožančių. 

Jau trečią valandą ryto prasideda šv. mišios 
ir iki 10 valandos be jokios pertraukos laiko- 
mos prie visų penkių altorių. 


Nuo piemenėlio iki arkivyskupo 7 97 


„Pasitaikius gražiam orui, spalių 25 d. taip 
gausiai pradeda rinktis žmonės, kad visa valan 
da anksčiau turi atvykti kariuomenė ir“ šauliai 
tvarkai palaikyti. Bažnyčion įleidžiama tik or 
ganizacijos ir vyresnieji moksleiviai. Vėliavos 
išsirikiuoja prieš karstą. Iškilmingosioms mi- 
šioms, kurias celebruoja Vilkaviškio vysk. A; 
Karosas atvyksta vidaus reikalų ir švietimo mi- 
nisteriai, aštuoni vyskupai, 164 kunigai, labai 
daug aukštosios inteligentijos ir Jėzuitų, Pran- 
ciškonų, Domininkonų, Saleziečių, Seserų Kazi 
mieriečių, Elzbietiečių, Širdiečių, Moterų Kul 
tūros Draugijos atstovai-ės. Aplink  katafal 
sustoja Vargdienių Seserų Vienuolija. 

Po mišių pamokslą sako vysk. J. Staugaitis. 
Jis savo pabaigos žodžiais visiems išspaudži 
džiaugsmo ašaras, pasakydamas, kad, gal būt, 
netrukus eisime su dar didesnėmis iškilmėmi 
prie arkiv. Jurgio karsto ir tuos palaikus kelsimė 
ant altoriaus pagarbinti. 

. Paskutinės pamaldos. Vargdienių Sesery, 
nuo katafalio ima vainikus, kurių iš gyvųjų gė 
lių buvo 14. Marijonai kunigai ima savo gar 
bingojo Tėvo karstą ir neša į sarkofagą, papuoš 
tą gyvom gėlėm. Prieš sarkofagą visi vyskupai, 
abu ministeriai. Karstą tuoj paslepia gėlės. Visi 
skirstosi nenoromis. Tos didžiosios iškilmės, 
kurios panašios ne į gedulingas laidotuves, bel 
į didelio džiaugsmo šventę, jau praėjo. 

Taip gėlės ir vainikai paslėpė Ark. Jurgio Matulevičiaus karstą naujoje vietoje. 


Šiandien 


Buvęs Marijampolės klebonas kun. J. Sta- 
kauskas MIC. tvirtina!), kad „perkėlus Mari- 
jampolėn arkiv. Jurgio Matulevičiaus kūną, čia 
prasidėjęs naujas gyvenimas. Pati parapijos 
bažnyčia jaučia įsigijusi begalinės vertės turtą“. 

Vysk. M. Reinys, lankydamas Marijampolės 
parapiją (1936. IX. 8), viešai pareiškė, kad ši 
bažnyčia yra Suvalkijos žiedas, nes joje sudėti 
brangūs arkiv. Jurgio palaikai. 

Iš tikrųjų taip ir yra. 

Pats karstas čia greitai pasipuošia. Jis apdėtas 
rausvu šlifuotu granitu. Priešakyje ant šono 
bronziniai vyskupiški ženklai: mitra, lazda ir 
kryžius. Viršuje karsto testamento žodžiai: „Ri- 
kiuokitės ir aukokitės“, dar aukščiau didelis 
bronzinis paveikslas. 

Dabar prie karsto kasdien, nuo ankstybo ry- 
to iki vėlybo vakaro, nenustoja mirgėti degan- 
čios žvakės, ir žiemos šalčiuose nepaliauja žy- 
dėti gėlės, o kas valandą vieno ar kito asmens, 
sulinkę keliai, maldoje krutančios lūpos, aša-: 
rotos akys žiūri į tą paslaptingą šviesą ir jaučia 
dvasinę šilimą. 

Iš Visų Lietuvos kampelių čia atvyksta žmo- 
nės ieškoti pagalbos per arkiv. Jurgio užtarymą 
sielos ir kūno reikaluose. Ir jie neapsivilia... 


1) „Šaltinis“ 1937, Nr. 5. 

ab 3 Aikos itejgTė: 


| Taip dabar atrodo Ark. Jurgio Matulevičiaus sarkofagas. 


Gausios malonės 


Marijonų vienuolynas Marijampolėje nuo- 
lat iš visų Lietuvos kampų gauna pranešimų 
apie įvairias žmonių patirtas malones per arkiv. 
Jurgio Matulevičiaus užtarymą. Čia paduoda- 
mas vienas kitas įvykis, neskelbiant asmenų 
vardų ir pavardžių. Žinios ir toliau yra renka- | 
mos, tiriamos ir saugojamos. Tik tuos įvykius 
vertinant reikia atsiminti Popiežiaus Urbono 
VIII dekretą. Tas dekretas reikalauja, kad kal- 
bant apie nuostabius dalykus ir antgamtinės 
Dievo malones tiems dalykams priskirtume tik | 
tiek pasitikėjimo, kiek galima pasitikėti žmogaus 
protu ir žmonių liudijimais tol, kol apie juos. 
Bažnyčia nieko nenusprendė. 


1. Išgyja paralyžuotos gerklės stygos 


Marijampolietei merginai 4 metus skaudėjo 
krūtinę ir gerklę. Kalbėti ji galėjo tik pašnibž- 
domis. 2 savaites išgulėjo Marijampolės apskri-: 
ties ligoninėje ir 4 ravaites Kauno miesto ligo- 
" ninėje. Bet nuo to gulėjimo sveikata dar labiau 
susilpnėjo ir balsas dar labiau užkimo. Ligonę 
Kaune gydė net a. a. prof. Radzvickas. Vienas: 
gydytojas pagaliau pareiškė, kad jai balsą gali 
grąžinti tik stebuklas. Tada ji pradėjo melstis“ 
į arkiv. Jurgį Matulevičių. Baigiant antrąją no- 
veną, jai pasidarė lengva, ima kalbėti visiškai 
aiškiai ir nustoja skaudėjusi krūtinę. 

Ark. Jurgio Matulevičiaus sarkofagas kūno per- 
kėlimo (1935.-X.-25.). 


Pirmiau gydęs gydytojas, ją apžiūrėjęs, svei 
katą rado tvarkoje. 
1956. II. 3. 


2. Vėžio ligai nereikia operacijos 


Vienas Krokialaukio parapijos vyras 193 
m. balandžio 23 d. ant arkivyskupo Jurgio kars- 
to gražiuose rėmeliuose padėjo ranka rašytą pa- 
dėką ir žodžiu štai ką pasakoja: 

19534 m. birželio mėnesį ant lūpos išaugo kie- 
tas riešuto didumo crkaudulys. Jis vis augo i 
didėjo. Kreipiausi į pažįstamą Suv. Kalvarijos 
gydytoją. Jis apžiūrėjęs pasakė, kad skubiai rei- 
kia daryti operaciją, nes skaudulys turįs visa 
vėžio ligos žymes, ir patarė kreiptis į vieną Ma 
rijampolės chirurgą arba važiuoti Kaunan. 

Marijampolietis chirurgas apžiūrėjęs patvir 
tina, kad tikrai yza vėžys ir jo šaknys jau sie- 
kia po smakru, tad reikią kuo skubiausiai ope- 
ruoti. Deja, aš neturėjau tiek pinigų, kiek iš 
manęs pareikalavo. 

Taip slinko dienos, o žaizda vis didėjo ir di 
dėjo. 

- Tuo tarpu Marijampolėn perveža garbingoj 
arkiv. Jurgio Matulevičiaus kūną. Ta proga 
aš nusistatau trumpa maldele kasdien į jį kreip- 
tis, prašydamas sveikatos. Ir štai netrukus pa- 
juntu mažesnį žaizdos skaudėjimą ir pati žaiz- 
da nustoja didėti. 

Taip papuošiamas ark. Jurgio Matulevičiaus sarko- 


fagas mirties metinę dieną (sausio 27 d.). 


Po keturių mėnesių (1935.-II.-15.) vėl eina 
pas tą patį marijampolietį gydytoją. Jis patvirti- 
na tą patį sakydamas: „Iki šiol medicinos moks- 
las neišrado vaistų, kad ši vėžio liga išgytų, ne- 
darant operacijos“. 

Aš imu melstis dar karščiau. Vasarą trečią | 
kartą einu pas tą patį gydytoją. Jis patvirtina, 
kad skaudulys gyja ir yra perpus sumažėjęs. 

Dabar jau trys metai. Be jokių vaistų visiš- 
kai pasveikau ir į jokius gydytojus daugiau ne- 
sikreipiau.  Neužmiršiu dėkoti ark. Jurgiui, 
kol gyvas būsiu. 

1937.-1V. 23: 


3. Nustojo sukę kaulus 


Seinų baro policininkas rašo: „1926 m. nuo 
vandens ir peršalimo gavau reumatizmą. Gy- 
džiausi visokiais gydytojų nurodytais vaistais, 
bet nieko nepadėjo. 1936 m. radęs „Šaltinyje“ 
žinutę, kad kas prašo arkiv. Jurgio  Matulevi- 
čiaus užtarymo maldoje, yra išklausomas. Sukal- 
bėjau jo garbei Švč. Marijos Rožančių, ir man 
staiga nustojo sukę kaulus. Vėliau staiga pa- 
sveiko ir mano žmona. Dėkojame Aukščiausia- 
jam ir Garb. arkiv. Jurgiui Matulevičiui“. 


4. Staigus išgijimas 


1936 m. lapkričio 26 d. Marijampolėn atvyks- 
ta vienas 71 metų amžiaus Rokiškio miesto gy- 

ventojas, lydimas savo dukters, padėkoti arkiv. 
"Jurgiui Matulevičiui už staigų išgijimą. Spalių 
mėnesio pradžioje jis sunkiai suserga: užsimez- 
ga žarnos ir jaučia baisius skausmus ir veržimą. 
Visiškai nusilpsta ir aprūpinamas šv. Sakramen- 
tais. Tad ima šauktis arkiv. Jurgio Matulevičiaus 
pagalbos ir staiga be jokių vaistų tiek pagerėja, 
kad nuvyksta Kaunan, kur Dr. Kanauka sek- 
mingai padaro operaciją. 


5. 8 metus laisvai nevaikštinėjo 


Viena jauna Patilčių parapijos mergaitė per 
"8 metus turėjo skaudamus abiejų kojų pirštus. 
Ji negalėjo ne tik batais avėti, bet ir laisvai 
vaikštinėti. 1934 m. ėmė melstis į arkiv. Jurgį, 
pasižadėdama, jei pasveiks, viešai paskelbti. 
Kojos tuoj išgyja, bet ji savo pažado neištesi, 
tad vėl pradeda skaudėti. Ėmė melstis antrą 
kartą, vėl nustojo skaudėti. Pažadą įvykdžius, 
liga nepasikartojo. 


6. Kūdikis išgyja per 4 dienas 


Marijampolės parapijos Klevinės kaimo jau- 
ni tėvai atėję pas kleboną štai ką pareiškia: 
mums 1935. VI. 12 gimė dukrelė su mėlynu ap- 
gamu ant krūtinės. Iš to apgamo atsivėrė žaiz- 
da, kuri nuolat pūliavo ir didėjo. Gydytojas, 
apžiūrėjęs žaizdą, kūdikį liepė vežti Marijam- 
polės ligoninėn ir žaizdą išpiauti. Kitaip kūdi- 

kis mirsiąs. Bet į ligoninę nepriėmė, nes netu 
rėjome pinigų. Tuomet pažįstamieji pataria mels- 
tis į arkiv. Jurgį Matulevičių.  Besimeldžiant, 
trečią novenos dieną, žaizda be jokių vaistų pra- 
deda gyti, mergaitė darosi ramesnė. Per ketu- 
rias dienas žaizda visiškai išgyja. Mergaitė ligi 
šiol auga sveika. 

Tėvai nurodė visą eilę sirgimo ir išgijimo liū- 
dininkų. 


7. Viską galiu dirbti... 


„Dvejus metus labai skaudėjo visa ranką. 
Dirbti su ja nieko negalėjau, todėl turėjau pa- 
sitraukti iš tarnybos. Gydytojai atsisakė gydyti 
ir liepė važiuoti į kurortą. Bet melsdamasi į ar- 
kiv. Jurgį Matulevičių išprašiau rankai sveika 
tą ir dabar vėl viską galiu dirbti“. 

Marijampolietė tarnaitė 


8. Vaikščiojų greitai ir klūpoju kiek noriu 
Viena ponia iš Kauno rašo: „Per trejus metus 
negalėjau nei vaikštinėti nei, juo labiau, klūpėti, 
nes buvau suėsta reumatizmo. Vaistai mažai k 
padėjo. Pradėjau melstis į arkiv. Jurgį Matule- 


ju greitai ir klūpau kiek man patinka...“ 
Kaunas, 1937 

* * 

Aišku, čia suminėti atsitikimai nėra nesu- 
griaunami stebuklai ir dar neduoda teisės arkiv. 
Jurgį Matulevičių garbinti kaip šventąjį. Jie tik 
parodo, kaip žmonės visu nuoširdumu per arkiv. 
Jurgio Matulevičiaus užtarymą kreipiasi į Dievą. 
Dar daugiau atsitikimų yra, kai žmonės patiria 
dvasinių malonių ir pagalbos sielos reikaluose. 

Apie tokias patirtas malones gaunama pra- 
nešimų iš Amerikos, Anglijos, Latvijos, Lenki- 
jos ir k. 

MALDA Į ŠVČ. TREJYBĘ 


Arkiv. Jurgio Matulevičiaus beatifikacijai 
ir kanonizacijai išmelsti 

Švenčiausioji ir nedalomoji Trejybė, kuri 
Tau ištikimai tarnaujančių širdyse buveinę apsi 
renki ir po mirties jų nuopelnus tinkamai atly: 
gini, suteik, meldžiame, kad Tavo tarnas Arki 
vyskupas Jurgis, kuris Nekaltai Pradėtosio 
Mergelės Marijos globos remiamas, apaštališ 
kuoju uolumu Tavo Bažnyčiai yra ištikimai ta 
navęs, altorių garbe kuo greičiau būtų verta 
apvainikuoti. Amen. 

Tėve mūsų... Sveika Marija... Garbė Tėvui.. 

„ Įžangos žodis |. 
„ Šešupės pakrantėse 
„ Našlaitis 


Pirmieji mokslo Šingsniai 
Su ilgu drabužiu 
Naujoj vietoj 


„ Prie Viešpaties A 

„ Mirties Šmėkla 

. Darbininkų tėvas 

. Vėl naujoj vietoj 

„ Slaptos mintys 

„ Sunki našta 

. Visų nustebimui 

„ Karo audrose 

„ Į Lietuvą 

„ Sunkūs rūpesčiai 

„ Konsekracijos iškilmės 

„ Visų baimė 

. Susipažinimo įspūdžiai 

„ Vargo keliais 

„Iš rankų į rankas 

Ž Šventajame mieste ž 
„ Bažnytinės provincijos 2 einas 
„ Už vandenyno 

„ Paskutiniai darbai 

„ Skaudžioji liga 

. Šventa ir apaštališka 1sirėjs 
„ Laidotuvės R 
. Sutartinis aidas 

. Neužmirštamasis 

. Gedulingas džiaugsmas 

„ Šiandien 

„ Gausios malonės 

„ Malda į Švč. Trejybę 


